MAAFKAN JOY REVFA - HAFIZ HAMIDUN MAHU TERUSKAN KEHIDUPAN BARU

"Saya rasa dalam isu rumahtangga ini kita kena jadi ikhlas dan jujur. Saya rasa apa yang saya buat sebelum ini, yang saya ini tak berguna, tak bertanggungjawab, sebenarnya orang kena tahu apa yang saya buat itu ialah yang sebaliknya dari apa yang mereka cakap.

"Saya dah cuba nak selesaikan masalah ini dari hari yang pertama. Kita nak cuba selesaikan dengan cara yang baik. Benda yang terjadi ialah yang sebaliknya," kata penyanyi Hafiz Hamidun yang akui dirinya cuba menyelesaikan masalah ni dan tidak pernah tidak bertanggungjawab.

Seperti yang kita semua ketahui, Hafiz telah melafazkan cerai talak satu terhadap Joy Revfa atau nama sebenarnya Siti Arifah Amin di di hadapan Hakim Syarie, Mahkamah Rendah Syariah Daerah Petaling, Shukran Yusof kelmarin.

Mahkamah memaklumkan, talak satu 'ba-in sugrha' itu dijatuhkan kerana pasangan berkenaan tidak pernah melakukan hubungan kelamin.

Klik untuk gambar besar

Dalam pada itu, Hafiz juga mengakui tidak bercakap dengan Joy sebelum atau selepas prosiding mahkamah dan dia juga memaafkan apa jua kenyataan mengenainya yang dikeluarkan oleh Joy dan ahli keluarganya, dan dia sendiri meminta maaf.

"Anyway, saya tidak ada bercakap dengan dia, sebelum dan juga selepas tadi pun. Sebenarnya saya dah lama maafkan, dengan apa yang terjadi, tak kisahlah, dia kata macam-macam, keluarga dia ke, saya dah lama maafkan sebab saya rasa kemaafan itu ialah benda yang akhirnya meleburkan semua sengketa.

"Tak kisahlah apa yang orang cakap tentang saya, saya tetap maafkan dan saya juga minta maaf jika saya ada salah dan silap yang timbul sebab saya rasa masyarakat akan boleh dapat hikmah, boleh belajar sesuatu," ujarnya.

Pada masa sama, Hafiz turut memberitahu yang dia juga tidak mahu mempunyai apa-apa perkaitan dengan Joy buat masa ini.

"Buat masa ini saya rasa tidak perlu ada apa-apa hubungan kawan ke apa. Pada saya, saya seorang yang berniaga, juga figura awam, ada program merata-rata. Saya kalau boleh tak nak bergaduh dengan orang. Tak nak bermusuh dengan orang. Jadi, tengoklah.

"Dalam masa terdekat ini saya mahu teruskan kehidupan yang baru dengan keluarga saya. Pada masa akan datang, kalau nak berkawan, tak ada masalah.

Sementara itu, Hafiz mengakui sejak berhadapan masalah ini, badannya susut dan ramai perasan akan perubahan itu.

"Dalam masa terdekat ini lebih baik saya fokus kembali kepada diri saya dahulu. Ramai orang kata dah kurus, dah cengkung, makan tak cukup. Saya pun terfikir juga mungkin inilah kesan dari masalah.

"Anyway, saya akan fokus yang pertama kepada diri saya dahulu, kemudian bawa kepada keluarga saya. Saya tak libatkan keluarga saya dalam masalah ini dan mereka pun faham.

"Jadi lepas ini saya akan luangkan lebih masa kepada keluarga saya, pada perniagaan dan banyak lagu-lagu baru yang bakal dikeluarkan," tuturnya.

Apapun, selepas ini Hafiz boleh meneruskan langkah tanpa menoleh ke belakang lagi, ya tak? Ini juga satu pengajaran bukan saja buat mereka yang terlibat, malah seluruh masyarakat. Bersama-sama kita belajar dari peristiwa ini.

www.myartis.com / Sumber: YouTube Oi Jom

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"DAH BOLEH TAMBAH RASANYA" - ISTERI FAD BERI 'GREEN LIGHT'

"Baru dapat rasa nikmat rehat dengan puas yang sebenar. Selepas 10 minggu kitaorang busy dengan Super Spontan. Kadang balik rumah anak-anak semua dah tido. Tak sempat pun nak spend time betul-betul.

"Nasib ada mama abah dengan bibik yang tolong uruskan diorang bila kitaorang tinggalkan kejap dekat rumah. 10 minggu yang berbaloi. Super Spontan ni program yang siapa pun kau, kau ketua kumpulan ke tetap kau boleh tersingkir.

"Tapi kitaorang percaya rezeki tu ada. Mommy selalu pesan kalau tersingkir pun jangan frust. Dah memang adat. Kalau betul rezeki daddy pergi final kita fight, enjoy dan buat betul-betul.

"Kita sejenis tak boleh tengok perfomance dia. Mesti nervous lepastu jadi tak tentu arah kat backstage. Makanya Jumaat haritu dia ditinggalkan dengan PA dia @syah_sopan. Bila time nak umum baru la berani nak tengok. Perasaan tengok daddy jadi juara hanya Allah ja tau.

Klik untuk gambar besar

"Dulu ramai orang cakap kau solo tak boleh pergi jauh. Kita abaikan cakap-cakap orang. Susah senang kita biarlah jadi kenangan kita. InsyaAllah mommy akan terus sokong daddy dari belakang.

"Percayalah rezeki anak-anak ni besar ganjarannya (DAH BOLEH TAMBAH LAGI SATU RASANYA) tahniah daddy. You deserved this tittle.

"Terus menghiburkan orang dengan ikhlas," tulis pelawak dan penyampai radio, Fad Bocey yang menganggap kemenangan yang diperolehi dalam Super Spontan Xtravaganza (SSX) merupakan rezeki untuk anak-anaknya.

Menerusi entri di Instagram (IG) Fad, isterinya, Nur Syahirah mengakui pengorbanan yang dilakukan selama 10 minggu ini sangat berbaloi apabila suaminya diumumkan sebagai juara SSX.

Rata-rata mengakui kagum dengan pengorbanan yang dilakukan oleh Fad dan mendoakan agar dia sentiasa dimurahkan rezeki.

Untuk makluman, pasangan ini mendirikan rumah tangga pada 14 Mac 2015 dan dikurniakan tiga orang cahaya mata iaitu si kembar Favian Adrazin Hayyan dan Favian Adrazin Zayyan serta seorang anak perempuan, Nur Aminah Mishall.

www.myartis.com / Sumber: Instagram Fad Bocey

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA PU AZMAN UCAP SELAMAT HARI LAHIR LEE DONG WOOK: "MOGA ALLAH MEMBIMBINGMU"

"Selamat hari lahir wook. 생일 축하합니다! Saengil cuka hamnida. 6 November 1981. Moga Allah membimbingmu," tulis penceramah bebas, PU Azman terhadap selebriti Korea iaitu pelakon Lee Dong Wook menerusi laman Instagram miliknya.

Rasanya semua orang sedia tahu tahap obses PU Azman terhadap Lee Dong Wook. Baru-baru ini, pelakon drama 'Tale Of The Nine Taled' itu telah menyambut hari jadinya yang ke-39 pada 6 November lalu.

Tampil mengambil kesempatan, PU Azman dilihat telah memuat naik entri khas sempena hari kelahiran pelakon yang diminatinya itu.

Klik untuk gambar besar

Meninjau ke ruangan komen, peminat yang mengikuti entri PU Azman atau lebih dikenali sebagai Cik Man itu rata-rata terhibur kerana dia sering memuat naik foto pelakon yang dikatakan mirip wajahnya itu.

Ada juga peminat yang memuji wajah kedua-dua mereka yang seiras dan turut sama-sama berdoa agar dikurniakan hidayah oleh Allah.

Terdahulu, PU Azman juga sering meninggalkan jejak komen pada setiap foto yang dimuat naik oleh Lee Dong Wook sehinggalah ada peminat yang 'perasan' setiap kali aktiviti pendakwah santai itu di Instagram aktor Korea tersebut.

www.myartis.com / Sumber & foto: Beautifulnara, Instagram PU Azman & Lee Dong Wook

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 PHOTO - DIANA DANIELLE & BABY

Photo terkini Diana Danielle dan baby yang masih belum diketahui namanya. Lebih menjadi teka-teki, sudahkah Diana dan Farid Kamil mendaftar anak mereka seperti yang dirancangkan sebelum ini?

Apa-apapun, marilah kita doakan yang terbaik buat mereka. Moga apa yang dirancang oleh mereka selama ini akan dipermudahkan. Amin.


ELYANA HARAP HADIAH TUDUNG-TUDUNG BERI MANFAAT UNTUK SITI SARAH

Penyanyi Elyana atau nama sebenarnya Erneelya Elyana Emrizal, 33, menerusi laman Instagram miliknya memuat naik satu video dimana dia memberitahu Allahyarham Siti Sarah telah menghadiahkannya tudung yang banyak selepas dia membuat keputusan berhijab pada Jun lalu.

Penyanyi lagu 'Kalis Rindu' itu turut memberitahu tudung warna mereah yang dipakainya itu juga merupakan salah satu yang dihadiahkan daripada arwah Siti Sarah.

Dalam pada itu, Elyana turut berkongsikan kenangannya bersama Sarah sepanjang karier nyanyian mereka bersama-sama. Ujarnya, Sarah seorang rakan yang tidak pernah lupa bertanya khabar. Bahkan, Elyana turut mendoakan supaya Allahyarham Siti Sarah ditempatkan yang terbaik di sisi Allah SWT.

Klik untuk gambar besar

"Al Fatihah (dibaca) untuk Siti Sarah.. Awak meninggalkan memori yang indah sepanjang perkenalan. Kita sama-sama membesar dalam industri.. dari remaja, sampai la dah berumahtangga awak masih tak lupa untuk mencari saya untuk bertanya khabar.. saya jual kuih, awak beli... sangat supportive. Dah la cute, pandai nyanyi, baik pulak tu!

"Hari ni, saya pakai salah satu tudung yang awak bagi. Banyak sangat awak bagi saya tudung. Alhamdulillah, sekarang saya dah bertudung so boleh pakai tudung-tudung yang awak bagi hari-hari. I love u Sarah... Semoga awak ditempat kan ditempat yang terbaik disisi Allah SWT..," tulisnya.

Untuk makluman, Elyana yang juga penghidap kanser limfoma sejak 10 tahun lalu ada berkongsi paparan perbualannya bersama Allahyarham yang mahu meminjam semangatnya untuk terus kuat berjuang melawan Covid-19. Tidak terkecuali, Allahyarham juga mengingatkan Elyana supaya menjaga diri berikutan kes jangkitan Covid-19 yang semakin tinggi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIKECAM KONGSI FOTO INTIM: "IA PERKARA BIASA" - ANIS AL-IDRUS

Pelakon Anis Al-Idrus yang selamat mendirikan rumah tangga pada 7 Julai lalu itu telah memuatnaik sekeping gambar seakan berkucupan dengan suaminya sambil berpelukan baru-baru ini.

Gambar yang dimuatnaik di Instagram itu telah menerima kritikan negatif dari peminat yang merasakan gambar intim seperti itu lebih baik disimpan sebagai koleksi peribadi sahaja.

Malah ada juga yang berpendapat gambar seperti itu jauh tersasar dari adat orang Melayu yang sepatutnya lebih sopan.

Biarpun dikritik, Anis merasakan tindakannya itu tidak keterlaluan jika dibandingkan dengan artis lain yang berbuat lebih hebat dari itu.

"Secara peribadi, saya rasa gaya sebegitu tidak keterlaluan kerana sebelum ini pun ada selebriti lain yang memuatnaik gambar jauh lebih intim berbanding apa yang saya lakukan. Bagi saya, ia perkara biasa," katanya.

Mengenai kehidupannya selepas berumah tangga, Anis menyifatkan ia sebuah fasa yang sangat membahagiakan.

Klik untuk gambar besar

"Cuma, kami belum sempat berbulan madu kerana saya masih terikat dengan komitmen kerja yang panjang.

"Ketika ini saya sedang melunaskan baki penggambaran program bual bicara, 'Dia Yang Pertama'. Menerusi rancangan itu, saya ditampilkan sebagai pengacara.

"Hanya selepas itu barulah kami boleh memikirkan soal bulan madu. Kalau berpeluang, saya teringin ke sebuah pulau romantis, mungkin di luar negara," ujarnya.

Mungkin ada betulnya apa yang dikatakan peminat, berpada dalam berkongsi gambar di media sosial biarpun bergelar artis.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


HADIR KURSUS KAHWIN: "ANAK MINTA 'BABY' DENGAN TUNANG" - FASHA SANDHA

Menerusi laman Instagram, pelakon Fasha Sandha, 35, telah memmuatnaik foto yang menunjukkan dirinya sedang menemani tunangnya yang juga pelakon, Aidil Aziz mengikuti kursus perkahwinan dan video paparan nota suara perbualan Aidil dengan anaknya.

Mendengar pada perbualan mesej bersuara itu, anak-anak Fasha iaitu Putra Rayfal, 5, dan Putri Raysha Jemyma, 4 meminta 'baby' daripada tunangnya. Mesej itu dibalas dengan mesra oleh Aidil: "Sabar ye, sayang. Sabar, okay?".

Dalam perbualan itu juga, Aidil menerangkan kepada kedua-dua anak Fasha bahawa prosesnya memakan masa sembilan atau 10 bulan dari sekarang.

Klik untuk gambar besar

Video berdurasi empat minit 12 saat itu ditonton lebih 200,000 kali sejak dimuatnaik dan menerima hampir 300 komen daripada pengikutnya di laman Instagram.

Dalam laporan sebelum ini, Fasha memberitahu bahawa dia dan Aidil melakukan persiapan secara sederhana menjelang majlis perkahwinan mereka yang akan berlangsung pada penghujung Mac nanti. Sebelum itu, pasangan selebriti itu mengikat tali pertunangan pada November 2018.

www.myartis.com / Sumber & foto: Harian Metro, Instagram Fasha Sandha & Aidil Aziz

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FASHA SANDHA & JEJAI NIKAH DI THAILAND?

Fuhhhh semangat bila dengar gosip terbaru tentang Fasha Sandha dan kekasihnya jejai yang didakwa sudah bernikah. Mereka bukan nikah di Malaysia, tetapi dikatakan bernikah di Thailand dan kemudian merahsiakan perkahwinan tersebut.

Aikkk... biar betul? Soal nikah jangan buat main-main sebab ia melibatkan banyak pihak yang mungkin tidak senang dengan hubungan tersebut. Al-maklumlah... Jejai datang dari keluarga berada yang pastinya mempunyai banyak halangan dan rintangan jika melibatkan soal nikah.

Nak tahu kami dapat sumber ini daripada mana? Biasalah... daripada wartawan pencen Kakjee yang mendakwa dah boring baca story Fasha dan Jejai asyik main tarik tali.

Dakwa KakJee, dia mendapat cerita ini daripada rakan facebooknya yang mendakwa Fasha dan Jejai dah nikah beberapa bulan lalu, tapi rakannya itu tak ingat tarikh yang tepat.

"Dia confirm yang FASHA DAN JEJAI SUDAH NIKAH di Thailand beberapa bulan yang lalu!! Nikah senyap2 sebab ada masalah. Kjee kata masalah keluarga ker sebab setahu Kjee, ibu Jejai tak suka Fasha! Opppsss maaf lah yer.

"Fren FB tu kata sikit lebih kurang macam tu lah. Kononnya pasangan pengantin baru tu sedang berusaha mencari jalan mengatasi masalah keluarga itu. Itu menyebabkan Fasha susah sangat nak buat pengumuman. Maklumlah, bab2 keluarga ni amat sensitif.

"Dan yang syoknya Kjee quote and unquote apa fren tu tulis semalam kat wall FB Kjee. Jangan korang nak cari sebab Kjee dah padam atas sebab2 tertentu.

"Katanya sikit lebih kurang begini: "Kalau Jejai ada kat rumah Fasha, kereta Jejai akan ditudung (dengan cover kereta kot). So kalau nak tahu Jejai ada, intai2lah kereta2 kat dalam kawasan rumah Fasha.." Dakwa KakJee seolah yakin sangat.

Kesimpulannya, entah benar entah tidak gosip yang disebarkan itu selagi Fasha dan Jejai tidak mengakuinya sendiri. Atau kita semua tunggu sahaja pencegah maksiat serbu rumah Fasha ketika Jejai ada di situ dan akhirnya mereka terpaksa serah surat nikah untuk 'mempertahankn diri'.

Tapi ini sekadar gosip semata-mata. Masakan Fasha tak mahu kongsi khabar gembira tersebut dengan peminat setianya jika dia benar-benar sudah bernikah! Tak gitu?


NATASHA HUDSON SAHKAN BERCERAI KALI KETIGA

Bagi menjawab tanda tanya, pelakon Natasha Hudson telah tampil mengesahkan bahawa dirinya kini kembali solo selepas perkahwinan kali ketiganya berakhir dengan penceraian.

Menurut Natasha, dia dan penyanyi dan komposer muzik, Carleed Khaza atau Khalid Kamal yang berkahwin pada April 2012 dan dua cahaya mata (Naeema Kalila dan Faatimah) itu sudah bercerai secara baik pada tahun ini.

Desas-desus penceraian ini telah tersebar selepas Natasha memuatnaik satu status pada 25 September lalu yang memaklumkan dirinya sudah kembali sendiri. Mengesahkan desas-desus tersebut, Natasha Hudson berkata:-

Klik untuk gambar besar

"Saya sudah bergelar solo dan kami berpisah secara baik. Maaf, buat masa ini, saya tidak dapat mengulas lebih terperinci mengenai perpisahan kami. Saya harap semua pihak beri saya dan keluarga ruang untuk menyelesaikan perkara berkaitan terlebih dahulu.

"Saya berada dalam keadaan baik dan hidup perlu diteruskan bersama anak-anak seperti biasa. Saya percaya Allah SWT lebih mengetahui dan sebaik-baik perancang," katanya yang memiliki seorang anak, Neesa Helena menerusi perkahwinan terdahulu.

Semoga Natasha Hudson tabah menghadapi dugaan dan cabaran ini. Perkara yang paling penting ialah memastikan anak-anak hasil perkahwinan mendapat kasih sayang yang secukupnya walaupun Natasha dan suami sudah tidak tinggal sebumbung. Sama-sama kita doakan.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUNAI UMRAH BERSAMA MADU, IBU & ANAK - ZARINA ZAINUDDIN MOHON MAAF

"Assalamualaikum. Saya ingin mengambil kesempatan memohon ampun dan maaf dari hujung rambut ke hujung kaki diatas segala dosa dan kesilapan saya sama ada dari segi percakapan atau perbuatan. Saya bersama madu saya Datin Seri Hajah Norhasimah Mohd Noor, ibu saya Zahura binti Abdul Mutalib dan anak saya Muhammad Raizal Azrai bin Abu Raihan akan ke Mekah menunaikan umrah bersama saudara jemaah yang lain.

"Doakan perjalanan kami selamat pergi dan balik dan mendapat umrah yang mabrur," demikian tulis pelakon dan usahawan Zarina Zainuddin menerusi laman Instagram miliknya yang memohon maaf buat semua sebelum berangkat ke Tanah Suci bagi menunaikan umrah, awal semalam.

Dalam entri tersebut, Zarina telah memuatnaik video serta gambar-gambar sebelum berangkat menunaikan umrah. Menerusi video itu, seorang anak istimewa Zarina iaitu Muhammad Raizal azrai (Azal) sedang membacakan doa serta ucapan maaf sebelum berangkat.

Selain Azal, turut sama menyertai rombongan ke Tanah Suci ialah madunya, Datin Seri Hajah Norhasimah Mohd Noor serta ibu Zarina. Sementara itu menerusi ruangan komen, rata-rata peminat termasuk rakan selebriti mendoakan yang terbaik dan semoga semuanya dipermudahkan sepanjang berada di sana.

Klik untuk gambar besar

www.myartis.com / Sumber & foto: Media Hiburan & Instagram Zarina Zainuddin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZARINA ZAINUDDIN TERLALU SAYANGKAN MADUNYA

"Insan yang amat saya sanjungi.

"Yang mengajar saya tentang kehidupan yang selalu menegur salah saya yang membimbing saya ke jalan yang benar.

"Lama saya berkongsi hidup dengannya suka duka dia tetap ada disisi sampailah saat kematiaan nenek atok saya dia tetap ada tenteramkan keadaan bacakan Yassin ikut saya balik kampung saya yang termanggu dia ada tak banyak bicara dia buat apa yang patut.

"saya serba kekurangan dia tutup kekurangan saya di izinkan saya berkongsi kasih dengannya saya yg tak pandai di ajar saya berniaga saya di beri carum epf saya ada diberi gaji bulan bulan sampailah sekarang saya ada epf ini semua berkat saya bekerja dengannya dulu.

"dan sekarang syarikat tu tetap kami teruskan walaupun tak gah di mata orang tapi bagi saya itulah asal saya melabuhkan diri belajar tentang kehidupan ..saya tak pandai pun tapi saya cekal sebab saya yakin Allah sayang orang yg sabar yang rajin berusaha yang tidak putus asa ..

"Macamana banyaknya saya sayang suami saya begitu juga banyaknya sayang saya padanya .. saya banyak buat salah dalam hidup tapi Allah sayangkan saya diberi saya peluang perbaiki hidup saya," demikian kongsi Zarina Zainuddin baru-baru ini mengenai madunya Datin Seri Noorhasimah Mohd Noor.

Alhamdulillah... moga mereka semua kekal bahagia hingga akhir hayat. Amin.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KRITIKAN NYANYIAN DI AJL 32: "TERKESAN, TAPI HANYA SEKEJAP" - WANY

Akui terkesan dengan kritikan dan kecaman daripada netizen mengenai persembahannya pada malam kemuncak Anugerah Juara Lagu 32 (AJL32) pada malam Ahad lalu, penyanyi Wany Hasrita berkata dia tidak mahu terlalu memikirkan hal tersebut dan hanya ingin memberi fokus terhadap kariernya selepas ini.

"Tujuan saya muatnaik status terdapat buli siber bukan kerana berasa tertekan. Tapi ingin memberi kesedaran pada orang luar bahawa buli siber itu sememangnya wujud.

"Baru saya tahu perasaan orang yang melalui situasi buli siber. Memang menyakitkan hati. Pada awalnya, tidak dinafikan saya terkesan juga dengan kritikan netizen.

"Tapi hanya sekejap sahaja. Saya dah lakukan yang terbaik pada malam itu. Jadi, lebih baik saya fokus pada karier selepas ini," kata Wany atau nama sebenarnya Nurshazwany Hasrita Hasbullah, 26.

Klik untuk gambar besar

Wany ada memuatnaik status menerusi laman Instastorynya dengan mengatakan kewujudan buli siber dan mendoakan tidak ada sesiapa yang perlu melalui situasi tersebut.

"Buli siber benar terjadi. Saya berdoa agar semua orang tidak perlu melalui situasi seperti ini," tulisnya.

Manakala ruang komen di gambar laman Instagram Wany dan YouTube dipenuhi dengan pelbagai kritikan dan pendapat daripada netizen.

Rata-ratanya meluahkan rasa tidak berpuas hati dengan nyanyian Wany yang dikatakan sumbang, malah gimik 'drama' pembuka persembahan juga tidak sesuai dan ketinggalan zaman ketika mempersembahkan lagu 'Menahan Rindu'.

Bagaimanapun, Wany menjelaskan idea dan konsep tersebut bukan datang daripada pihaknya atau pihak pengurusan namun hanya mengikut kehendak pihak ketiga.

"Pihak tersebut yang mahukan konsep seperti itu. Saya sebagai pendatang baru hanya ikut sahaja. Takkan saya nak demand atau jadi diva," ujarnya.

Dalam pada itu, Wany memberitahu jika diberi peluang dia ingin melakukan konsep yang berlainan dan sesuai dengan lagu Menahan Rindu yang mempunyai banyak maksud.

"Kalau ikutkan saya sendiri mahukan konsep yang berlainan dan sesuatu yang boleh orang ingat sampai bila-bila.

"Lagu 'Menahan Rindu' itu sendiri mempunyai maksud yang banyak. Bukan hanya untuk kekasih sahaja tetapi rindu pada ahli keluarga juga," jelasnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"SAYA RINDU BERPASANGAN" - MAYA KARIN

Baru-baru ini, Maya Karin yang tidak pernah lekang daripada soalan mengenai kesediaan dirinya untuk berkahwin lain menjelaskan bahawa dia kini kembali terbuka hati untuk berkahwin.

"Bukan tiada yang cuba mendekati, tetapi saya belum bertemu jejaka yang sesuai dan serasi dengan jiwa. Memang saya boleh pilih dan terima siapa saja yang ada di depan mata jika terdesak untuk berkahwin tetapi tiada gunanya.

"Saya tidak mahu dikatakan terhegeh-hegeh menuntut cinta dengan lelaki. Mengimbau kenangan silam, saya lebih berhati-hati dengan lelaki. Banyak yang datang menghimpit tetapi sejauh mana keikhlasan mereka? Dalam hati, saya sudah mula rindu untuk kembali berpasangan.

Klik gambar untuk size besar

"Mungkin belum sampai jodoh namun saya terima takdir hidup ini. Hari ini saya belum menemuinya, siapa tahu jodoh hadir beberapa tahun akan datang. Insya-Allah, saya percaya aturan jodoh dan ketentuannya," ujar Maya dipetik sebagai berkata.

Apa pun, semoga Maya Karin bertemu jodoh yang akan kekal sehingga akhirnya. Mungkin juga cinta Maya akan hadir dalam masa yang tidak disangka-sangka dan pastinya peminat pun akan turut gembira dengan berita gembira tersebut.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KEMBALI BERLAKON - SHAMSUL GHAU GHAU MINTA AMPUN MALAM

Pelakon dan pelawak Shamsul Ghau Ghau sudah lama tidak muncul dalam mana-mana drama sejak mula mendalami ilmu Islam pada 2013. Dek kerana itu, ada pihak yang membuat spekulasi beliau sudah meninggalkan industri seni.

Namun, Shamsul atau nama sebenarnya Shamsul Azahar Aliddin, 49, memberitahu pada tahun ini dia baharu diberi peluang untuk kembali aktif dalam dunia lakonan.

"Selepas saya mengambil keputusan untuk mendalami ilmu Islam, saya tidak mempunyai kerja dan hanya fokus kepada kelas-kelas agama sahaja selama lima tahun.

"Kehidupan saya sekeluarga hanya bergantung dengan duit simpanan sahaja. Tapi duit itu bukan selama-lamanya ada. Saya perlu mencari rezeki untuk menampung isteri dan anak-anak.

"Alhamdulillah, tahun ini saya diberi tawaran berlakon dalam beberapa buah telefilem," kata Shamsul yang akan muncul dalam 'Imam Samar-Samar' (TV9), 'Dodol Untuk Menantu' (TV3) dan 'Huru-Hara Raya' (TV3) sepanjang hari raya ini.

Dalam pada itu, dia sedar keputusannya untuk kembali berlakon akan diperkatakan memandangkan watak yang dibawanya tidak bersesuaian dengan imejnya kini.

Klik untuk gambar besar

"Ada babak yang memerlukan saya bersentuhan dengan pelakon wanita dan saya tahu perkara itu salah. Tambah pula, saya membawa imej begini.

"Tapi disebabkan tuntutan dan kehendak kerja, saya perlu melakukannya. Saya ada berfikir panjang mengenai perkara ini tapi kalau saya tak lakonkan babak itu, nanti boleh mencacatkan seluruh cerita pula.

"Saya perlu fikir tentang orang lain juga. Perbuatan ini memang salah dan apa yang boleh saya buat adalah solat taubat.

"Bagi saya bila buat dosa siang, malam kena minta ampun. Cuma, takut sedang buat dosa Allah tarik nyawa kita," ujarnya yang sudah bersedia menerima sebarang kritikan dan kecaman selepas lakonannya disiarkan.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


BAKAL IKUT JEJAK STACY - MASHA AKAN PELUK ISLAM BILA TIBA MASA

Marsha Milan Londoh tanpa berselindung memberitahu bahawa sekiranya suatu masa nanti dia terbuka hati untuk memeluk Islam, dia akan merahsiakan perkara tersebut daripada umum.

Alasan Marsha ialah kerana perkara tersebut adalah bersifat peribadi dan sensitif.

"Benda ini sangat personal, saya mungkin rahsiakan dan akan memberitahu apabila tiba masa yang sepatutnya," ujar penyanyi dan pelakon itu dipetik sebagai berkata.

Menjawab soalan mengenai rakannya Stacy yang telah memeluk Islam, katanya dia menyambut baik hijrah Stacy itu. Menurut Marsha, sebelum ini, Stacy sendiri pernah meminta pendapat darinya tentang hasratnya (Stacy) untuk memeluk Islam.

"Stacy pernah bertanyakan pendapat dan meminta pandangan dari saya mengenai hasratnya untuk memeluk agama Islam. Semua itu berlaku sebelum dia memeluk Islam lagi," kata Marsha ketika ditemui media di Majlis Tayangan Filem Jwanita.

"Saya berasa gembira apabila akhirnya Stacy telah memilih jalan yang dia mahukan selama ini. Saya anggap ia adalah ketentuan takdir untuk Stacy kerana dia telah menemui jalan yang dia mahukan selama ini. Malah Stacy juga sudah saya anggap seperti adik saya sendiri," tambahnya.

Sumber: RK

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AL-FATIHAH - ABAM BOCEY MENINGGAL DUNIA KERANA DEMAM PANAS

Takziah kami ucapkan kepada keluarga pelawak Abam Bocey atau nama sebenarnya, Syed Umar Mokhtar Syed Mohd Ridzuan, 32, atas pemergiannya yang meninggal dunia di kediamannya di Gombak, kira-kira jam 7 pagi tadi, dipercayai akibat demam panas. Berita pemergian Allahyarham Abam disahkan rakan seperjuangan, Achey yang menjadi antara sahabat terawal dimaklumkan mengenainya.

"Saya diberitahu adik Abam, Ali Puteh bahawa arwah meninggal dalam tidur selepas waktu subuh tadi. Arwah meninggal dalam keadaan sangat baik. Saya dimaklumkan selepas subuh, arwah bangun sebelum membuat keputusan untuk tidur seketika. Namun tak sangka, tidurnya itu untuk selama lamanya," katanya yang bergegas ke rumah arwah selepas mendapat berita itu.

Achey berkata, arwah yang menganggotai kumpulan Bocey, dijangka dikebumikan selepas waktu Asar di Tanah Perkuburan Islam Sungai Pusu, GombaK: "Difahamkan, keluarga arwah mahu menunggu adik yang berada di Pulau Langkawi untuk pulang sebelum dikebumikan, petang nanti. Saya lihat isteri arwah reda dengan pemergiannya," tuturnya

Menurut isteri Abam, Siti Nurhidayah Mohd Ali, Allahyarham demam sejak dua hari lalu dan mengadu sakit kepala. Abam yang kurang sihat, bagaimanapun enggan ke hospital untuk mendapatkan rawatan. Abam mendirikan rumah tangga dengan Siti Nurhidayah pada 8 Disember 2017. Mereka dikurniakan seorang anak lelaki, Syed Uthman Hamzah Al-Juffrey Syed Umar Mokhtar Al-Juffrey yang berusia lapan bulan.

Klik untuk gambar besar

www.myartis.com / Sumber & foto: Berita Harian, Harian Metro, Instagram Ali Puteh, Achey Bocey & Fad Bocey

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAFI KEMBALI MENGEMIS - TEGAR BERHATI-HATI, DITEMANI BAPA

"Perjalanan seni saya penuh dengan macam-macam cabaran. Ada saja individu yang cuba mengambil kesempatan dalam kesempitan," kata penyanyi lagu 'Aku Yang Dulu Bukan Yang Sekarang', Tegar Septian yang mendedahkan pernah mengalami kerugian ratusan ribu ringgit selepas empat kali ditipu individu berlainan.

Tegar, 17, berkata, ia berlaku ketika mula menceburi industri muzik pada 2013, sehingga 2016 dan bagi mengelak kejadian berulang, Tegar kini sentiasa ditemani bapanya apabila ada urusan membabitkan kerjanya.

"Sudah lebih setahun bapa mengikut saya ke tempat kerja. Saya juga mengambil setiap pengalaman pahit sebagai pengajaran. Kini, saya lebih berhati-hati apabila berurusan dan bergaul dengan orang supaya kejadian sama tidak berulang," jelasnya.

Klik untuk gambar besar

Sementara itu, Tegar menafikan khabar angin mendakwa dia kembali mengemis beberapa tahun lalu selepas karier nyanyiannya merudum.

"Tidak, itu hanya cerita lama. Sebenarnya pada 2014, saya terpaksa duduk di rumah selama setahun dan membantu keluarga kerana tawaran persembahan semakin kurang.

"Mujur, rezeki menyanyi masih ada dan pada 2016, saya diberi peluang untuk kembali aktif menerusi single Kau Yang Terbaik," turutnya yang turut memperkenalkan single ciptaan sendiri 'Tetaplah Di Hati' selepas dua tahun tidak mengeluarkan lagu baharu di Malaysia.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAPAT PELUANG TERIMA ANAK ANGKAT LAGI - AZHARINA AKUI BELUM BERSEDIA

"Alhamdulillah, ia rezeki Allah, ada orang yang tunggu bertahun-tahun untuk terima anak angkat. Tapi saya ramai pula yang bertanya untuk beri anak kepada saya.

"Saya memang terbuka untuk mengambil anak angkat tapi bukan sekarang, saya masih lagi rasa sedih dengan kehilangan Rizqie.

"Begitu juga anak angkat pertama saya Rahmat yang masih bertanya tentang adiknya," kata penyanyi Azharina yang memberitahu bahawa beliau banyak mendapat peluang untuk memperoleh anak angkat baharu.

Terdahulu, Azharina kehilangan anak angkatnya Rizqie Azharin  pada 28 Mac lalu selepas bayi yang berusia sebulan itu mengalami pendarahan otak dan kerosakan pada kedua-dua belah buah pinggang.

Juara Gegar Vaganza musim kedua ini turut mempunyai seorang lagi anak angkat iaitu Rahmat Azharin Azhar Abdullah yang kini berusia tiga tahun.

Sementara itu, Azharina berkata, dia cuba menghilangkan rasa sedih dan rindu kepada bayi tersebut dengan melakukan kerja-kerja rumah.

Klik untuk gambar besar

"Saya sibuk bertukang, buat persiapan cantikkan rumah saya. Dengan cara itu saya boleh lupakan kesedihan terhadap arwah.

"Barang pertama selepas Rizqie meninggal, saya minta pembantu keluarkan ialah tempat tidur bayi yang saya tempah khas daripada kayu berkualiti tinggi. Saya tidak mahu lihat apa-apa yang menginggatkan saya kepadanya.

"Bulan Ramadan ini pasti membuatkan hati saya sayu. Namun saya sudah reda pemergiannya," ujarnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"DOAKAN YANG BAIK-BAIK, INI UJIAN UNTUK EMMA" - KAMAL ADLI

Semua mengetahui mengenai keputusan pelakon Emma Maembong atau nama sebenarnya Fatimah Rohani Ismail, 27, membuka tudung dan perkara itu kini sedang hangat diperkatakan.

Ditanya berhubung perkara tersebut, bekas kekasih Emma yang juga seorang pelakon, Kamal Adli enggan 'membuka mulut' mengenai keputusan pelakon berdarah kacukan itu.

Kamal berkata, tidak manis untuk dia mengulas perkara itu kerana antara mereka sudah tiada apa-apa hubungan.

Klik untuk gambar besar

"Saya tak nak komen apa-apa. Kita doakan yang baik-baik untuk dia. Saya anggap apa yang berlaku adalah ujian untuk Emma," katanya.

Kamal juga berharap supaya netizen tidak keterlaluan mengecam Emma. Terdahulu Emma mendedahkan dirinya sudah tidak lagi berhijab sejak tiga hari.

www.myartis.com / Sumber & foto: Harian Metro, Instagram Kamal Adli & Emma Maembong

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MARSHA AF3 CUBA BUNUH DIRI..??

Marsha Milah Landoh (Marsha AF3) telah dimasukkan ke hospital semalam akibat tertelan 30 biji pil. Menurut sumber, akibat terlalu banyak pil yang ditelan, penyanyi dan pelakon itu sampai tak sedarkan diri (pengsan).Mungkin ada pembaca yang menyangka gosip ini hanyalah gimik sesebuah drama, filem atau penerbitan album... namun menurut sumber yang boleh dipercayai, ia benar-benar berlaku!Mengenai masalah ini, apakah tekanan yang melanda hidup Marsha sehingga dia sanggup menelan sebegitu banyak pil yang memudaratkan? Hutang keliling pinggang, tekanan hidup sebagai artis atau masalah cinta?Sementara itu, bekas pengurus Marsha, Syada Fiza mengesahkan penyanyi itu dimasukkan ke hospital, namun menafikan tindakan Marsha yang dikatakan mengambil pil secara berlebihan sebagai satu cubaan membunuh diri.“Marsha memang sering sakit dan ada kala dia tidak dapat menerima undangan persembahan disebabkan faktor kesihatannya itu,” katanya dipetik sebagai berkata.Dalam pada itu, khabarnya Marsha pernah ada perancangan untuk memeluk agama Islam dan berkahwin dengan seorang lelaki yang kini sudah berpisah dengannya. Nama lelaki tersebut ialah Muhammad Zaid, dan khabarnya boleh tahan handsome serta seorang anak yang baik.Marsha juga khabarnya sudah dua tahun beraya bersama keluarga tersebut.Harapan kita sebagai peminat dunia seni, moga Marsha kembali pulih dan mampu berfikir secara rasional. Kalau ada masalah, baik dibawa berbincang atau bawa bertenang agar tidak berlaku sesuatu yang buruk pada diri sendiri... tak gitu?Klik untuk imej besar...


KENANGAN INDAH - ANZALNA KERAP BERPINDAH RANDAH DEMI IBU BAPA

"Throwback pictures. Merata kami membesar. Dari Johor, Canada, Melaka, Perak, Australia, Kuala Lumpur last sekali UK tapi cuma mama, abah and saya saja pindah sana 2 tahun.

"Bila tengok balik gambar-gambar dulu, kelakar dan rindu rasa macam nak masuk dalam gambar! Banyak sangat kenangan manis," kongsi Anzalna Nasir mengimbau kenangan lamanya ketika kanak-kanak dan awal remajanya yang terpaksa berpindah-randah sehingga ke beberapa buah negara kerana komitmen kerjaya ibu bapanya.

Apa yang menarik, kata finalis Dewi Remaja itu, dia sudah menetap di beberapa buah tempat dan negara sepanjang tempoh tersebut iaitu dari Johor, Canada, Melaka, Perak, Australia, Kuala Lumpur last sekali UK.

Kenangan indah itu mungkin dikongsi oleh Anzalna sempena hari lahir bapanya yang ke-60 baru-baru ini.

"Happy 60th birthday to my dad," ucapnya.

Untuk info, Anzalna mendirikan rumah tangga bersama suaminya, Hanif Zaki pada 21 Februari 2016 dan dikurniakan seorang cahaya mata lelaki, Mohammad Eidress pada 31 Mei tahun lalu.

Klik untuk gambar besar

www.myartis.com / Foto: Anzalna IG

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAMBAR & VIDEO - SEKITAR MAJLIS TAHLIL ANAK LINDA RAFAR, ALLAHYARHAM MEMEN

Gambar majlis tahlil ke-7 anak Linda Rafar, Allahyarham Memen yang telah diadakan baru-baru ini. Majlis tersebut telah dihadiri oleh rakan-rakan artis seperti Neelofa, Sari Yanti, Diana Amir, Fouziah Gous dan ramai lagi.

"Alhamdullilah selesai tahlil ke 7 aruah memen... tq so much my darling sariyanti dianaamir ... #prayformemen Al fatihah," ujar Linda melalui IGnya.

Klik gambar untuk size besar

VIDEO :
ANAK2 LINDA BERMANJA DENGAN NEELOFA

 KLIK UNTUK TONTON VIDEO

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


"TAK SANGKA.... TAKDIR SAYA KAHWIN DENGAN ORANG MUDA" - EMMA AKMA

Tahniah kami ucapkan kepada pelakon Emma Akma atas pernikahannya dengan dengan pasangannya, Anasz Razak pada jam 10.30 pagi semalam. Pasangan itu dinikahkan oleh Penolong Pendaftar Perkahwinan, Kariah Masjid Selayang Baru, Ustaz Abdul Rashid Hashim. Emma mengakui tidak pernah serik untuk kembali berumah tangga selepas melalui kegagalan perkahwinan terdahulu.

"Siapa kita untuk menidakkan takdir Ilahi. Jodoh pertemuan adalah ketentuan Allah dan saya tidak menolak apabila bertemu jodoh semula. Siapa yang nak berkahwin dan kemudian bercerai? Tak dinafikan saya kerap ditanya soalan begini. Tapi seperti saya kata tadi, siapalah kita untuk menolak ketentuan takdir.

"Ini jodoh saya dan perlu menerimanya dengan hati terbuka. Sebenarnya selepas perkahwinan terdahulu, saya ingat takkan bertemu jodoh lagi. Namun rupa-rupanya Anasz pilih saya dan bersyukur kerana ada jodoh lagi. Dia pun tahu kisah saya yang kahwin cerai, kahwin cerai, tapi menerimanya dengan hati terbuka," tuturnya.

Klik untuk gambar besar

Emma berkata, dia mula berkenalan dengan suaminya sejak 2009 lagi. Katanya, Anasz bekerja dalam bidang pengurusan acara dan mereka sudah berkenalan sejak 2009.

"Ikutkan saya dah lama rapat dengan keluarganya termasuk emaknya. Sebelum ini pun saya dah panggil emaknya dengan panggilan emak. Saya tak pernah jangka dia akan pilih saya. Inilah yang dikatakan jodoh. Sejak April lalu, dia mula mengajak saya kahwin. Beza umur 16 tahun bukan alasan untuk dia sukakan saya," katanya.

Menurutnya, perkahwinan mereka dibuat berlandaskan sunnah Nabi Muhammad SAW tanpa majlis besar-besaran: "Kami hanya mendaftarkan nikah dan tak bercadang buat majlis kenduri. Tak sangka jodoh depan mata dan saya lega segalanya berjalan dengan baik.

"Insya-Allah saya akan jadi isteri yang baik. Allah sudah aturkan perjalanan hidup saya. Umur bukan penghalang kalau dah jodoh. Mungkin takdir saya kahwin dengan orang muda. Harapnya masyarakat tak mudah pandang serong dan mengecam kerana saya tak kuat untuk menghadapinya," ujarnya.

Bercerita mengenai karier seni, Emma memberitahu, dia sudah lama kemarau tawaran berlakon sekarang: "Lakonan terakhir saya ialah menerusi drama 'Arjuna Cinta Keisha' terbitan Bright Network Sdn Bhd, Oktober tahun lalu. Selepas itu saya langsung tiada tawaran berlakon. Mulanya saya hairan juga, tapi cuba positifkan diri fikir belum ada rezeki," jelasnya.

www.myartis.com / Sumber & foto: Harian Metro & Instagram Emma Akma

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA RAMAI LUAH PELIK ADIBAH NOOR MASUK GV8

Semua sedia maklum mengenai Gegar Vaganza musim kelapan (GV8) bakal bermula 21 November depan. Ramai yang meluahkan rasa teruja dan tidak sabar selepas peserta-peserta program realiti popular itu didedahkan.

Namun begitu, ada juga yang pelik kenapa Adibah Noor boleh menyertai GV8 sedangkan dia seorang penyanyi hebat dan banyak pengalaman. Malah, kata mereka, Adibah sepatutnya menjadi juri bukannya peserta.

"Kenapa Adibah Noor ada kat situ?" - "Patut jadi juri kan." - "Dia pun dah banyak pengalaman.. dia boleh dikatakan artis tak sendu.. masih berlakon.. maybe nak menyanyi balik kot ya." - "Kan. Emmm maybe nak timba pengalaman kot," itulah antara komen-komen netizen.

Sementara itu, Adibah mengakui sekarang adalah masa yang sesuai untuk dia membuat kemunculan semula ke pentas nyanyian. Akui rasa gemuruh untuk bersaing dengan peserta-peserta lain, Adibah berkata, dia menjadikan kerisauan itu sebagai satu cabaran.

Klik untuk gambar besar

"Saya akui peserta-peserta yang ada memang berpengalaman. Saya rasa kami akan bersaing secara sihat. Lumrah pertandingan memang ada menang dan kalah. Tak betullah kalau saya tak ada sekelumit harapan untuk menang atau berada tiga teratas.

"Tapi at the same time, kami semua kena reda apa yang terjadi nanti sebab ini pertandingan. Mental pun dah ready dengan apa yang berlaku," ujar penyanyi lagu 'Terlalu Istimewa' ini.

Adibah yang dikenali sebagai selebriti yang lantang bersuara itu bersedia menerima kritikan daripada juri profesional apabila bersetuju menyertai GV8. Tambahnya, dia akan cuba menjadikan kritikan yang diterima sebagai proses pembelajaran dan membaiki setiap persembahannya.

Menurut Adibah, 51, dia terbuka jika persembahannya di pentas nyanyian itu dinilai oleh juri-juri profesional seperti Datuk Syafinaz, Datuk Ramli MS dan Hetty Koes Endang yang sememangnya mempunyai kredibiliti dalam bidang muzik.

"Saya terima dihakimi secara terbuka kalau saya berani buat saya kena berani terima. Kalau sebelum ni saya selalu jadi juri, lepasni saya kena terima tempat tu untuk dihakimi.

"Kalau misalnya yang mengkritik itu saya fikir tidak berada di tahap yang sepatutnya mungkin saya akan ambil acuh tak acuh. Tapi mereka (juri tetap) mempunyai kepakaran dan ada value dalam setiap komen yang dibuat.

"Orang tahu saya orang yang selalu protes, bising dan kuat complain. Sekarang ni saya akan jadi anak murid yang baik, saya akan ikut dan cuba belajar. Kalau benda tu saya tak boleh ikut saya akan beritahu. Hati pun dah tebal sebab yang kritik tu kita kenal dan kita sanjung, mereka memang pakar dalam hal nyanyian," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALHAMDULILLAH - SERINA REDZUAWAN SELAMAT KEMBALI BERGELAR ISTERI

"Bismillahirahmanirahim, sempena hari Jumaat penuh keberkatan, dengan penuh kesyukuran ke hadrat Allah SWT, Serina nak umumkan I dah selamat mendirikan masjid bersama suami," kata pelakon Serina Redzuawan yang mengumumkan dia kini telah selamat bernikah hari ini dengan jejaka pilihan hati dikenali sebagai Aidid.

Berkongsikan berita gembira di laman Instagram sebentar tadi, Serina berkata majlis perkahwinannya diadakan secara tertutup di masjid dan mendahulukan perkara wajib.

Dalam pada itu, Serina turut meluahkan rasa syukur perkahwinannya direstui oleh bapanya, cef selebriti terkenal iaitu Datuk Chef Wan dan majlis perkahwinannya akan diraikan selepas sambutan Hari Raya Aidilfitri nanti.

Klik untuk gambar besar

"Majlis nikah kami secara tertutup sahaja. Alhamdulillah diselesaikan yang wajib dahulu. Benar jodoh pertemuan, ajal maut itu rahsia Allah. Kita yang lahir di bumi semuanya dah tertulis di Kitab Loh Mahfuz.

"Alhamdulillah dia lah yang terbaik yang ALLAH kirimkan buatku untuk menjadi imam serta khalifah dalam keluargaku. Terima kasih Papa merestui perkahwinan kami.

"InshaAllah lepas raya kita buat kenduri doa selamat dan makan di restoran Papa ya. Terima kasih juga kepada keluarga serta sahabat yang tak putus beri Serina & Aidid semangat serta doa.

"SAYANG TERIMA KASIH TERIMA I SEADANYA DAN KITA SALING MELENGKAPI KEKURANGAN MOGA MENDAPAT REDHA ALLAH SWT AMINN.." #aididserinatilljannah #alhamdulillah #officialhusbandandwife," tulisnya lagi.

Untuk makluman, Serina pernah berkahwin dengan Gavin Edward O-Luanaigh pada 1 Januari 2010 namun disahkan bercerai pada 1 Ogos 2017. Hasil perkahwinan mereka dikurniakan sepasang cahaya mata, Tristan Tareef, 11, dan Isabella Saffiya, 9 tahun.

www.myartis.com / Sumber & foto: Rotikaya, Instagram Serina Redzuawan & Chef Wan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NAZIM AKUI CERAIKAN BELLA 2 MEI LALU

Nampaknya segala teka-teki mengenai tarikh sebenar pasangan Nazim Othman dan Bella Dally bercerai akhirnya berakhir apabila bintang 'Lara Aishah' itu mengakui menceraikan Bella atau nama penuhnya Nabila Ali Dally di Mahkamah Syariah Kota Kinabalu, Sabah, pada 2 Mei lalu.

Detik 2 Mei lalu menjadi sejarah yang terpateri dalam lipatan hidup Nazim Othman, 33, apabila bahtera rumah tangganya bersama Bella, 26, karam di lautan.

Hanya mampu bertahan selama hampir dua tahun, pasti ramai peminat mahupun netizen mempersoalkan banyak perkara berhubung perceraiannya dengan bekas isterinya itu.

Pasangan sama cantik, sama padan ini berupaya menyembunyikan kegoyahan hati selama ini, biarpun desas-desus berhubung perkahwinan mereka yang tidak berjalan lancar mula dihidu, sejak beberapa bulan lalu.

Lebih menimbulkan persoalan apabila Nazim kerap bercuti seorang diri, manakala Bella pula dibiarkan pulang sendirian ke kampung halamannya di Kota Kinabalu.

Klik untuk gambar besar

Sehingga ke hari ini, Nazim mahupun Bella masih mengunci rapat mulut masing-masing daripada berkongsi apa sebenarnya berlaku kepada rumah tangga yang dibina atas dasar cinta itu.

Untuk pengetahuan, mereka menjalinkan hubungan cinta selama enam tahun, sebelum berkahwin pada 10 September 2016.

"Saya hanya mahu meneruskan hidup, tiada apa-apa yang boleh dikongsikan. Cukuplah luahan hati yang dibuat di laman Instagram. Saya rasa itulah yang terbaik buat masa ini.

"Bukan saya tidak mahu menjawab persoalan demi persoalan, tetapi hati saya rapuh dan belum bersedia. Tunggulah saya mendapat ketenangan jiwa terlebih dulu.

"Apabila hati dan jiwa sudah tenang, mungkin saya diberikan kekuatan untuk berkongsi cerita. Saya membuat kenyataan di laman sosial hanya untuk memberitahu status kami, bukan menyebarkan cerita rumah tangga," katanya.

Nazim berkata, usah diungkit siapa benar atau salah kerana hakikatnya, hanya mereka berdua yang tahu.

"Salah dan silap, biarlah kami simpan dalam lubuk hati yang paling dalam. Kami mempunyai keluarga, yang perlu dijaga hati dan perasaan mereka.

"Saya berterima kasih atas doa yang baik-baik sehingga hari ini. Saya dan bekas isteri tidak mahu ambil kisah dengan persepsi netizen.

"Apa yang penting, kami mahu hidup dengan tenang," katanya yang kini sibuk di lokasi penggambaran drama, 'Terima Aku Seadanya' arahan, Eon Suhaimi.

Nazim atau nama sebenarnya, Nushrul Alif Othman berkata, isu panas mengaitkan dirinya bukan perkara baharu dalam hidupnya. Sejak remaja hinggalah sekarang dirinya berdepan dengan banyak kontroversi.

"Apabila rumah tangga saya gagal dipertahankan, isu ini tentunya menjadi bualan ramai. Saya sudah biasa menerima kecaman sejak dulu. Suka atau tidak, hidup harus diteruskan.

"Ujian kali ini mungkin lebih berat apabila membabitkan dua hati. Pengajarannya, saya perlu memperbaiki dan muhasabah diri.

"Inilah petunjuk Allah kepada saya. Selagi tidak diuji, selagi itulah saya tidak pernah belajar. Saya harus mencari salah dan silap saya untuk memperbaiki diri demi masa depan.

"Saya, seorang yang pemikir. Apa yang berlaku membuatkan saya lebih memikirkan kekhilafan diri. Jika salah, saya harus memperbetulkannya," tuturnya.

Pelakon yang melonjak populariti menerusi drama 'Dejavu Di Kinabalu', 'Kau Yang Terindah', 'Epilog Cinta Khirana' dan 'Sangkar' itu berkata, biarpun hatinya terluka dengan perpisahan ini, namun dia reda menerima ketentuan Tuhan.

"Saya dan bekas isteri reda. Jika tidak reda, keadaan tentunya menjadi semakin kusut. Sekarang, kami ambil masa bertenang bersama keluarga. Antara kami juga, tiada dendam yang tersemat.

"Doa saya, Bella hidup lebih gembira dan dapat mengejar cita-citanya. Mungkin saya tidak lagi berada di sisinya, tetapi saya tetap memerhatikannya dari jauh," ujarnya.

Minggu lalu, melalui aplikasi Insta Story, Nazim mengejutkan peminat apabila mengakui bahawa dirinya dan Bella berbincang selama enam jam sebelum mengambil keputusan berpisah.

Nazim sebelum ini juga berkongsi gambar dengan bekas isterinya sehari sebelum memfailkan kes perceraian di Kota Kinabalu.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


KETUA PEGAWAI EKSEKUTIF AWESOME TV TEGAS TIDAK ADA SEBARANG ISU HTANG DENGAN AZWAN ALI

"Pihak Awesome TV memandang serius akan pertuduhan itu kerana pembayaran penuh untuk 10 minggu sudah pun dibuat pada hari yang sama dia digugurkan iaitu pada 8 Mac lalu walaupun dia cuma melunaskan komitmen sebagai hos untuk tempoh enam minggu saja.

"Surat pemberitahuan rasmi mengenai penamatan khidmat beliau juga sudah dikeluarkan pada hari yang sama," jelas Ketua Pegawai Eksekutif Awesome TV, Datuk Adam Ilyas yang menegaskan tidak ada sebarang isu hutang di antara stesen TV itu dengan bekas pengacara program Mic On Musim Kedua (Mic On 2), Azwan Ali seperti yang didakwa Azwan sebelum ini.

Adam berkata, baki bayaran untuk Azwan selaku pengacara sudah dilunaskan pada hari sama namanya digugurkan. Menurutnya, isu itu sudah selesai dan tidak perlu dipanjangkan.

Klik untuk gambar besar

"Isu bayaran untuk program Mic On 2 sudah selesai dan tidak mahu memanjangkan lagi hal ini. Fokus utama kami sekarang adalah untuk menghabiskan program Mic On 2 yang masih berbaki empat minggu lagi," katanya.

Ditanya mengenai pengacara yang bakal menggantikan Azwan dan bergandingan dengan Issey Fazlisham, Adam berkata, pihaknya akan mengumumkan mengenai perkara itu dalam masa terdekat.

"Dalam pada itu, pihak produksi juga turut merancang membawa masuk khidmat pengacara jemputan untuk digandingkan bersama pengacara sedia ada, Issey bagi memeriahkan lagi konsert mingguan Mic On 2. Nantikan pengumuman rasmi dalam jangka masa terdekat ini," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KAHWIN DUA ATAU TIGA TIDAK SALAH, TAPI CARA ITU TIDAK TEPAT" - RITA RUDAINI AKUI PENDERITAAN PUTERI SARAH HAMPIR SERUPA DENGANNYA

"Saya tak faham apabila wujud segelintir pihak yang marah dan mempersoalkan tindakan Sarah yang berkongsi masalah rumah tangga yang dihadapi di media sosial. Perkara ini tidak terjadi pada diri anda sendiri, sebaliknya pernah berlaku kepada saya sebelum ini.

"Sebagai selebriti kami tak boleh ambil pendekatan untuk terus berdiam diri sepanjang masa. Kalau kami diam nanti netizen akan terus mengecam. Jadi jalan terbaik adalah berkongsi segala masalah dan proses yang dilakukan.

"Apa yang dilakukan itu bukan 'meroyan' sebaliknya kami juga manusia biasa yang ada hati dan perasaan serta anak-anak yang perlu dibela. Apatah lagi Sarah perlu bertanggungjawab terhadap setiap masalah yang perlu ditanggung seorang diri.

"Cerita penderitaan yang dihadapi Sarah hampir serupa dengan saya, cuma Sarah ada 'tongkat' yang kuat iaitu keluarga mentua yang sangat baik. Sedangkan saya pula hanya berjuang seorang diri. Saya pernah diserang bertubi-tubi.

Klik untuk gambar besar

"Tapi apapun saya kasihan dengan Sarah yang penat cari duit seorang diri. Jadi janganlah marah atau meluat dengan tindakan yang dibuatnya itu. Anda pun kalau suami atau teman wanita pandang wanita lain pun sudah jeling mata," ujar pelakon Rita Rudaini.

Rita ketika dihubungi berkata, tindakan Puteri Sarah berkongsi setiap masalah yang berlaku di media sosial adalah untuk memastikan segala proses yang dilakukan berjalan lancar dan menjawab segala persoalan media berhubung isu rumah tangganya selama ini.

Menurut Rita, Syamsul mempunyai hak untuk berkahwin lebih daripada satu, tetapi sebagai ketua keluarga dia perlu bertanggungjawab dan menyelesaikan masalah yang dihadapi sebelum mengambil keputusan berkahwin dua.

"Kalau dia nak kahwin dua atau tiga memang tidak salah, tapi cara yang dilakukan itu tidak tepat. Sepatutnya apabila ada masalah dia kena balik ke rumah untuk selesaikan. Walaupun dia tidak suka dengan isterinya dan mahu bernikah lagi, dia patut cakap dengan isterinya.

"Dia patut berterus terang supaya isteri itu tidak tertanya-tanya. Bukan selepas dah buat (kahwin) baru nak panggil isteri. Itu satu tindakan yang salah. Kemudian si isteri pula dipersalahkan sedangkan dia tidak lari ke mana pun.

"Sarah hanya berada di rumah keluarga Syamsul. Jadi siapa yang lari? Siapa yang tidak mahu jumpa? Sarah ini hanya menunggu masalah itu diselesaikan, tapi tiada tindakan dibuat.

"Walaupun Sarah kelihatan kuat, tapi saya tahu jauh di sudut hati dia sedang menangis, lebih-lebih lagi ketika melihat anak-anaknya. Perasan sedih itu memang perlu ada dalam diri setiap orang," katanya.

Dalam masa sama, Rita turut mempersoalkan tindakan Ira yang kini sudah bergelar isteri kedua kepada Syamsul yang sepatutnya memainkan peranan penting dalam menyelesaikan kemelut rumah tangga ini.

"Kalau dia perempuan yang baik, dia akan menasihati suaminya untuk bertanggungjawab. Dia patut minta suaminya untuk balik ke rumah dan selesaikan apa yang berlaku dengan isteri pertamanya.

"Wanita itu juga perlu menasihatkan agar suaminya tidak memutuskan silaturahim dengan kedua ibu bapanya dan mengetahui kedudukannya," tuturnya.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAYA BUKAN QUEEN CONTROL - ROZITA CHE WAN

"Semuanya mengarut dan tidak berasas," demikian luah Rozita Che Wan mengenai dakwaan yang beliau mengongkong kekasihnya Zain Saidin, 29, atau lebih tepat lagi 'queen control'.

Untuk info, cerita itu timbul berikutan ada dakwaan yang mengatakan Rozita sering mengganggu dengan membuat panggilan telefon dan menghantar khidmat pesanan ringkas (SMS) ketika Zain berada di lokasi penggambaran. Aikk... takut Zain dikebas orang ke Rozita?

"Saya tidak pernah mencampuradukkan soal peribadi dan kerjaya dalam hubungan cinta. Malah kami sangat profesional dengan kerjaya kami.

"Tidak wujud istilah saya mengawal pergerakannya atau mengganggunya ketika dia sedang bekerja," ujar Rozita sebagai berkata.

Klik untuk imej besar...

Tambah ibu tunggal itu, dia tidak tahu bagaimana gosip tersebut boleh tersebar luas sekaligus memburukkan hubungannya dengan Zain.

"Saya dan Zain sibuk dengan pelbagai perkara dan tidak mahu layan perkara-perkara remeh seperti ini," ujarnya.


TROFI ABPBH32 DIHANTAR MELALUI POS - WAKIL ARMY MOHON MAAF 'OVER'

"Pada awalnya saya hanya datang sebagai penyokong, sehinggalah BTS diumumkan sebagai pemenang dan wakil Berita Harian minta untuk saya naik ke pentas menerima trofi. Memang saya tak buat apa-apa persiapan, baik ucapan mahupun pakaian. Mungkin kerana terlalu teruja sampaikan nampak macam 'over' pula. Iyalah, siapa yang tak excited apabila penyanyi kesayangan menang sesuatu anugerah.

"Saya sedar ramai yang kecam di laman sosial, jadi sebagai manusia biasa saya nak memohon maaf kepada mana-mana pihak yang berasa kurang senang dengan apa yang saya lakukan," demikian kata wakil kelab peminat kumpulan KPOP BTS yang digelar ARMY Malaysia, Mastura Jamil.

Baru-baru ini, aksi teruja kelab peminat BTS semasa menerima trofi kemenangan di malam kemuncak Anugerah Bintang Popular Berita Harian ke-32 (ABPBH32) mengundang rasa kurang senang segelintir pihak. Ada yang melabelkan wakil kelab peminat itu terlalu 'over' sehingga memburukkan nama peminat-peminat BTS yang lain. Menurut Mastura, dia mengakui kesilapannya yang tidak melakukan sebarang persiapan untuk mewakili kumpulan tersebut.

Pada Ahad lalu, kumpula BTS memenangi kategori Artis Korea Popular di ABPBH32 yang berlangsung di Pusat Konvensyen Antarabangsa Putrajaya (PICC), Putrajaya. Edisi kali ini, pelakon Mira Filzah diangkat sebagai Bintang Paling Popular. Sementara itu, Mastura berkata dia tidak kisah dengan kritikan netizen dan segelintir penyokong BTS yang mempersendakan penampilannya di pentas tersebut. Baginya, setiap orang mempunyai pendapat peribadi dan dia tidak berkecil hati dengan apa jua komen yang dilemparkan mereka.

Klik untuk gambar besar

"Lantaklah orang nak kata apa pun, niat saya pada waktu itu hanya naik atas pentas untuk ambil trofi bagi pihak BTS. Ada juga ahli ARMY yang lain tanya kenapa saya tak bersiap sedia dengan ucapan dan pakaian sebagainya... saya terangkan semula saya datang sebagai penyokong dan tak sangka akan jadi wakil untuk naik pentas. Biarlah orang nak troll sekalipun yang penting kami semua enjoy di sana dan datang untuk sokong BTS," ujarnya yang mula mengenali kumpulan KPOP popular ini melalui anaknya.

Dalam pada itu, Mastura turut menyangkal dakwaan sesetengah pihak kononnya penganjur Berita Harian menumpang populariti BTS dalam anugerah yang dianjurkan mereka. Secara peribadi, wanita berusia 50 tahun ini berpendapat muzik adalah universal dan tidak salah ahkbar tersebut membenarkan penyetaan penyanyi dari negara luar.

"Setiap orang mungkin ada pandangan tersendiri, tapi bagi saya tak salah BH menyertakan kategori penyanyi luar kerana muzik ini luas: Kalau kita lihat, stesen radion pun ada carta lagu membabitkan penyanyi KPOP yang mana peminat perlu mengundi bagi memastikan penyanyi kesayangan penyanyi kesayangan mereka kekal. Jadi sama sahaja seperti ABPBH, mereka mengikut perkembangan semasa dan tiada istilah menumpang populariti mana-mana pihak. Itu pandangan sayalah!" tutur Mastura.

Ditanya mengenai trofi kemenangan tersebut, Mastura memberitahu dia sudah berbincang dengan beberapa pengenali ARMY Malaysia untuk menghantar hadiah kemenangan tersebut ke Korea Selatan. Trofi tersebut akan diserahkan kepada pengurusan BTS iaitu BTS iaitu Big Hit Entertaiment menggunakan pos dalam masa terdekat.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USIA 45 TAHUN - SHUIB MAHU REHAT PANJANG, BERSAMA KELUARGA

"Memasuki usia 45 tahun, saya tak mahu kerja lagi dan hanya duduk di tepi pantai bersama isteri dan anak-anak," tutur pelawak dan pelakon Shuib yang memasang impian untuk berehat panjang dan tidak mahu memikirkan soal kerja apabila usianya memasuki 45 tahun.

Shuib atau nama sebenarnya Shahmira Muhamad, 33, berkata, ketika itu dia mahu meluangkan masa sepenuhnya bersama keluarga.

"Ketika itu, saya tak perlu fikir lagi soal duit dan luangkan masa sepenuhnya bersama keluarga tanpa perlu tertekan dengan kerja.

"Sekarang ini masa untuk saya 'pulun' sehabis mungkin, tak boleh berlengah kerana saya hanya ada 12 tahun sahaja lagi," katanya.

Klik untuk gambar besar

Sementara itu, Shuib mengakui kekangan waktu bersama anak-anak dan keluarga membuatkan dia nekad meninggalkan karier sebagai penyampai radio di Sinar FM.

Malah, dia juga mahu memberikan tumpuan sepenuhnya dalam bidang perniagaan yang baru diceburi.

"Saya akui apabila terlalu sibuk, rasa seperti jauh dengan anak-anak dan kerana itu saya berhenti sebagai DJ radio.

"Sekarang ini pagi-pagi saya boleh uruskan mereka dan kami ada banyak masa bersama dan saya juga nak fokus dengan bisnes yang baru saya ceburi," ujarnya yang masih aktif sebagai pelawak dan pelakon.

Sehingga kini, Shuib mempunyai empat syarikat yang perlu diuruskan iaitu Monsta, Fazaloo.com, Madu Tiga, dan Manhajj Mutawwif Travel.

Dalam pada itu, suami kepada penyanyi Siti Sarah ini berkata dia banyak menerima rujukan daripada isteri tercinta dalam membuat sesuatu keputusan.

"Sarah sentiasa bersama saya kemana-mana sahaja dan boleh dikatakan kebanyakan keputusan datang daripada dia.

"Walaupun ada sesetengah benda dia tak tahu apa-apa, saya masih bertanya pendapat dan merujuk kepada dia terlebih dahulu.

"Apa yang saya miliki hari ini adalah tuah dan doa daripada isteri dan anak-anak, kerana itu mereka menjadi keutamaan saya sampai bila-bila," katanya.

Pasangan ini berkahwin pada 26 Februari 2011 dan dikurniakan tiga cahaya mata iaitu Uwais Alqarni, 7, Dzahira Talita Zahra, 4, dan Ariq Matin yang berusia dua tahun.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DAKWAAN MENCABUL PEKERJA - LEMAN RAJA LAWAK MENGAKU TIDAK BERSALAH

Bekas peserta Raja Lawak musim kelima yang disertainya menyertai pada 2012, Sulaiman Ibrahim atau lebih dikenali dengan nama Leman Raja Lawak, didakwa di Mahkamah Majistret di Petaling Jaya, semalam atas dua pertuduhan mencabul kehormatan seorang pekerja wanitanya, November tahun lepas.

Tertuduh yang kini pengarah urusan sebuah syarikat produksi bagaimanapun mengaku tidak bersalah atas kedua-dua pertuduhan yang dibacakan di hadapan Majistret Mohamad Ikhwan Mohd Nasir.

Mengikut pertuduhan pertama, dia yang berusia 38 tahun itu didakwa menggunakan kekerasan jenayah dengan niat hendak mencabul kehormatan seorang wanita berusia 27 tahun di dalam bilik sebuah hotel di Puchong di Petaling Jaya, pada 4.10 pagi, 12 November 2018 lepas.

Dia turut dituduh melakukan kesalahan serupa ke atas mangsa yang sama di sebuah pejabat di Jalan Permai, Taman Perindustrian Puchong di Petaling Jaya pada 16 November 2018.

Kedua-dua pertuduhan itu dikemukakan mengikut Seksyen 354 Kanun Keseksaan yang memperuntukkan hukuman penjara maksimum 10 tahun atau denda atau sebat atau mana-mana dua daripada hukuman itu, jika sabit kesalahan.

Klik untuk gambar besar

Terdahulu, Timbalan Pendakwa Raya Hakim Amir Abdul Hamid menawarkan jaminan RM5,000 dengan seorang penjamin bagi kedua-dua pertuduhan.

Bagaimanapun, tertuduh yang diwakili peguam Mohd Ridzuan Muhamad memohon jaminan rendah atas alasan anak guamnya mempunyai seorang isteri yang sedang sarat mengandung selain seorang anak yang berusia dua tahun.

"Syarikat produksi yang dikendalikan anak guam saya juga baru beroperasi dan masih belum mempunyai sebarang keuntungan. Saya mohon jaminan dikurangkan," katanya.

Mahkamah membenarkan tertuduh diikat jamin RM4,000 dengan seorang penjamin bagi kedua-dua pertuduhan beserta syarat tambahan dilarang mengganggu mangsa dan pengadu dalam kes ini selain menetapkan 6 September untuk sebutan semula kes.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES 'PERANGKAP' KHALWAT - TUNANG SHAHRIZAL 'NO KOMEN'

Siapa salah dan siapa yang betul? Persoalan ini pastinya berlegar diminda ramai pihak yang mengikuti isu kes tangkapan khalwat Shahrizal Jaszle, 25.

Ini kerana, menurut Shahrizal, dia diperangkap oleh seorang wanita... manakala pendedahan terkini wanita tersebut di Melodi TV3 pula, dialah yang menjadi mangsa pelakon itu.

Sehubungan itu, tunang Shahrizal iaitu Redzwani Puteri, 25, ketika ditanya media berkata, beliau kini menyerahkan segala-galanya kepada Shahrizal sendiri untuk menyelesaikan masalah yang timbul.

"Maaf banyak-banyak kerana saya sedang sibuk. Berkenaan isu tersebut saya serahkan kepada Shahrizal untuk selesaikan," katanya melalui SMS semalam.

Untuk makluman, seorang wanita yang mendakwa pasangan khalwat Shahrizal Ahad lalu tiba-tiba mendedahkan bahawa kejadian penangkapan yang dilakukan oleh Jabatan Agama Islam Selangor (Jais) itu bukan satu perangkap, tetapi kejadian sebenar.

Selain itu, dia juga mendakwa Shahrizal, yang dikenalinya sejak setahun lalu telah berjanji untuk bertanggungjawab dan sekaligus menyelesaikan apa yang berlaku.

Lebih menarik dan mengejutkan, wanita tersebut turut mengakui mempunyai hubungan istimewa dengan pelakon yang sedang meningkat naik itu.

"Maaf, saya tidak boleh nak bagi apa-apa komen. Perkara tersebut akan diselesaikan melalui satu sidang media yang akan dibuat oleh Shahz dalam masa terdekat ini," kata ibu dan pengurus Shahrizal yang dikenali sebagai Zaleha berhubung pendedahan wanita dalam program hiburan berkenaan.


TARIAN BAJU KELAWAR, LAKONAN DIKRITIK - SISSY TAK TERASA HATI

"Itulah serba sedikit apa yang kami lalui sebagai artis. Mungkin orang nampak kehidupan kami senang, penuh glamor tetapi hakikatnya kami kena berdepan benda sebegini setiap hari. Maaf kalau kemajuan (dalam muzik) lambat tetapi saya cuba melakukan yang terbaik. Perlahan-lahan merangkak.

"Terima kasih kepada semua yang setia bersama saya dan beri peluang untuk saya berkembang dalam industri seni," ujar penyanyi Sissy Iman yang mengakui tidak terasa hati dengan tindakan netizen mengecam videonya sedang menari dengan memakai baju 'kelawar'.

Menerusi kenyataannya di Instagram Story (IG Story), Sissy yang popular dengan lagu 'Pesanan Ayahanda' itu mengambil segala teguran dari sudut positif untuk menjadi lebih baik dan kuat. Di laman sosial Twitter, ada netizen menuduh Sissy sengaja memuat naik video berkenaan kerana ingin meraih populariti.

Klik untuk gambar besar

Malahan, ada juga yang mendakwa nyanyiannya sumbang dan lakonannya kaku seperti kayu lalu menyuruh wanita berusia berusia 24 tahun itu balik kampung dan tanam jagung: "Sekurang-kurangnya saya belajar sedikit demi sedikit.

Alhamdulillah, Tuhan masih bagi saya rezeki dalam bidang ini. Kepada netizen yang mengecam video itu, kalian masih ada masa untuk tengok? Takkanlah saya gubah lagu enak didengar bersama komposer menang anugerah anda tak nak tengok," katanya.

www.myartis.com / Sumber & foto: Harian Metro & Instagram Sissy Imann

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


JULIANA IBRAHIM MENGANDUNG LAGI..!

Alahai... dengar khabar artis kecil molek ni hamil anak ketiga!

Tahniah kami ucapkan dan nampaknya makin berseri dan bahagia rumah tangga yang dibina meskipun pernah didakwa kahwin secara 'rahsia'.

Klik untuk imej besar...

"Saya dan suami cukup teruja dengan kehamilan ini kerana kami memang merancang untuk mendapatkan cahaya mata baru tahun ini. Alhamdulillahlah doa kami dimakbulkan oleh Allah," ujarnya ketika ditemui dalam satu majlis berbuka puasa di Kuala Lumpur.

Untuk info, Juliana sebelum ini mempunyai dua cahayamata bernama Luna Alyssa, dan Alaia Zahira.


SEKIAN LAMA MENANTI - RANDY PANGALILA & ISTERI BAKAL TIMANG ANAK SULUNG

"Seorang juara bakal dilahirkan, tak sabar untuk bertemu kamu. Ya, saya bakal menjadi ayah," demikianlah tulis pelakon popular Indonesia, Randy Pangalila yang mengumumkan isterinya, Chelsey Frank kini sedang berbadan dua.

Randy yang berkongsi berita gembit tersebut menerusi laman Instagram itu berkata yang dia teruja untuk bertemu cahaya mata pertama mereka.

Melihat pada foto yang dikongsikan, Randy sedang memeluk erat isterinya sambil memegang gambar imbasan ultrabunyi keadaan terkini bayi mereka.

Khabar gembira itu dihujani ucapan tahniah dari rakan selebriti dan peminat mereka. Randy dan Chelsey yang berasal dari Kanada telah berkahwin pada 19 Januari 2019 di Bali, Indonesia.

www.myartis.com / Sumber & foto: Astro Gempak & Instagram Randy Pangalila

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIMINTA RM30,000 JIKA MAHU IG SEMULA - ALI DOAKAN BERTAUBAT SEBELUM MATI

Pelawak Ali Puteh sebelum ini kehilangan lebih 400,000 pengikut gara-gara akaun Instagram peribadi digodam. Kali ini, Ali mendedahkan individu tidak bertanggungjawab itu meminta sebanyak RM30,000 jika mahu akaun itu dikembalikan. Ali atau nama sebenar Syed Ali Mubarak Syed Ridzuan, 31, menolak permintaan itu dan mendoakan agar pencuri itu bertaubat sebelum menemui ajal.

"Alhamdulillah ini IG saya yang dicuri itu. Mahukan duit rupa-rupanya. Semoga Allah terima taubat kamu... Allahuakbar. Percaya kata saya, setiap yang hidup pasti akan mati. Saya doakan kamu ya sahabat. Tidak mengapa jika kamu mahukan IG ini, ambil la. Saya tak perlukan. Saya doakan kamu bertaubat sebelum mati ya," katanya menerusi Instagram baharu @aliputehofficial.

Ahli kumpulan Puteh juga memberitahu akaun Instagram isterinya turut menjadi mangsa individu tidak bertanggungjawab tersebut. Bagaimanapun, Ali yang dihubungi berkata, dia reda andai tidak mendapat semula akaun Instagram berkenaan.

"Selepas saya balas mesej itu, individu tersebut hanya gelak sahaja. Tak apa, saya tak kisah pun dia nak ambil Instagram itu dan saya reda jika tidak dapat semula akaun IG itu. Tapi saya rasa, dia orang yang sama juga godam IG isteri saya. Sebab pada yang sama, dia mesej lagi kepada saya tapi menggunakan akaun IG isteri saya itu," katanya.

Klik untuk gambar besar

Rata-rata pengikutnya terkejut dengan jumlah yang diminta dan menganggap individu tersebut menggunakan jalan mudah untuk dapatkan wang: "Pergh... tak agak-agak ya minta RM30,000! Tak ada beza dengan scammer. Senang betul hidup mereka. Kita ini yang cari duit setengah nyawa. Lapor saja pada polis.

"Senangnya dia buat duit. Godam IG orang lepas itu minta duit kalau nak balik IG tu. Sabar Ali, semoga sentiasa dalam keadaan tabah. - "Gila harta orang ini abang. Apa-apa pun, terus kuat abang. Allah ada dengan abang," komen beberapa netizen.

Nama Ali Puteh menjadi perbualan hangat netizen selepas dia memuat naik status luahan kemarahan terhadap usahawan kosmetik, Datuk Seri Aliff Syukri di Instagram minggu lalu. Kemarahan itu tercetus gara-gara video Aliff menemubual isteri kepada Abam iaitu Nor Hidayah mengenai harta pusaka peninggalan arwah.

Kemelut antara Ali dan Aliff masih berlanjutan biarpun masing-masing sudah membuat sidang media penjelasan serta permohonan maaf secara terbuka.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NETIZEN BOSAN DENGAN  BELLA ASTILLAH, ASYIK DEDAH SUAMI CURANG?

Sehingga kini kontroversi rumah tangga Bella Astillah dan penyanyi Aliff Aziz masih belum ada penghujungnya kerana baru hendak reda sebentar, situasi kembali hangat apabila satu demi satu kecurangan Aliff dibongkarkan oleh isterinya itu.

Menjadikan medium media sosial sebagai tempat luahan hati dan mendedahkan setiap kali suaminya 'kantoi' curang, ada sesetengah netizen sudah mula bosan dengan tindakan Bella itu.

Netizen sebenarnya geram mengapa Bella tidak melakukan apa-apa berkaitan masalah rumah tangganya dan hanya mengadu di media sosial? Untuk apa terus membiarkan hatinya menanggung derita? Bukan tidak bersimpati dengan nasib yang menimpa Bella, tetapi mereka mahu beliau bangkit dan 'move on'.

Susah untuk komen isu ini kerana ia melibatkan kesetiaan seorang isteri dan kasih sayangnya kepada suami. Bukan mudah juga untuk membuat keputusan drastik melibatkan masa depan kan? Mungkin juga Bella ada ambil tindakan susulan berkaitan masalah rumah tangganya, tapi tidak perlu beliau umumkan. Doakan yang baik-baik sahaja.

Klik untuk gambar besar

www.myartis.com / Sumber & foto: Beautifulnara & Instagram Bella Astillah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


17 GAMBAR - KEMESRAAN FARID KAMIL & DIANA DANIELLE

Aksi manja pasangan suami isteri Farid Kamil dan Diana Danielle yang terpilih sebagai model untuk coklat Cadbury Dairy Milk. Mereka juga bertanding dalam 'Pick Your Favourite' yang diadakan oleh Cadbury mulai 14 Oktober hingga 28 Oktober ini.

Anda hanya perlu pergi ke laman Facebook Cadbury Dairy's Milk untuk mengundi mereka. Selain Farid dan Diana, terdapat juga beberapa artis lain yang turut bertanding iaitu Joe Flizzow, Nur Fazura, Carmen Soo, Soo Wincci, Kuah Jenhan, Jeff Chin dan Gan Mei Yan.

Klik untuk imej besar...


DUA KITAB AGAMA - NABILA HUDA BERSYUKUR BERJAYA KHATAM

"Kitab ke 2 dah nak khatam.. By next week kami dah masuk kitab ke 3, Bidayatul Hidayah.. Saya bersyukur sangat dengan waktu percuma yang ada ni.. Terlalu banyak sangat ilmu yang saya belajar!

"Syukur Alhamdulillah..," demikian kata pelakon Nabila Huda menerusi laman Instagram yang mengakui ada hikmah disebalik Perintah Kawalan Pergerakan (PKP) yang mengubah kehidupannya ke arah lebih baik, meskipun hampir dua tahun negara dilanda pandemik Covid-19.

Anak kepada penyanyi rock legenda, Amy Search itu meluahkan rasa syukur apabila mereka sekeluarga hampir menghabiskan dua kitab agama dan tidak sabar melangkah ke kitab seterusnya.

Klik untuk gambar besar

Perkongsian Nabila mendapat pelbagai reaksi daripada netizen yang turut terinspirasi dengan kisahnya itu serta berminat untuk mempelajari kita berkenaan.

Dalam pada itu, menerusi ruangan komen, Nabila berkata dia mempelajari kitab tersebut bersama seorang ustazah yang memberikan penerangan lanjut untuk pemahaman lebih baik.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WANITA LEMPAR TUDUHAN TAK BERASAS - PA NEELOFA BERJAYA KESAN & SERAH KEPADA PIHAK PEGUAM

Sebelum ini, pembantu peribadi (PA) kepada selebriti popular, Noor Neelofa iaitu Nadiah Khairuddin telah mencari wanita yang menggunakan nama 'Syamira Safiya' yang dipercayai melemparkan tuduhan-tuduhan tidak berasas di laman sosial sehingga menjejaskan nama baik Neelofa dan PU Riz.

Nadiah menerusi Instagram Story miliknya, memuat naik foto dan meminta info daripada orang ramai yang mengenali wanita berkenaan supaya tampil membantu pihaknya mengesan wanita itu.

Terkini, Nadiah mengesahkan dirinya sudah berhubung dengan individu yang dipercayai memuat naik paparan skrin WhatsApp yang tular membabitkan Neelofa dan PU Riz baru-baru ini. Nadiah berkata, dia sudah menyerahkan wanita dikenali Syamira Safiya itu kepada pihak peguam untuk tindakan lanjut.

"Selepas saya memuat naik wajah serta memintanya untuk tampil, akhirnya wanita itu menghubungi saya secara peribadi di media sosial selepas tiga jam ia dimuat naik.

Klik untuk gambar besar

"Sebagai pembantu kepada Neelofa, saya sudah meminta dia untuk berurusan dengan wakil peguam saya. Ini kerana, menerusi paparan skrin terbabit dia secara tidak langsung sudah mengaitkan nama saya," jelasnya.

Menurut Nadiah, dia tidak mengenali wanita berkenaan, apatah lagi pernah bertemu: "Kami tidak ada apa-apa kaitan. Dia bukan saudara atau kawan saya. Cuma apa yang penting, saya hanya mahu membersihkan nama daripada terpalit dengan konflik membabitkan majikan dan PU Riz," katanya.

Sebelum ini, sebuah akaun Twitter dengan nama Syamirasafiya02 memuat naik paparan skrin mesej perbualan menceritakan kononnya Neelofa terkena minyak pengasih dan kini berubat.

Menerusi perbualan itu juga, mendakwa bekas pengacara MeleTOP itu memasukkan sejumlah wang ke akaun PU Riz atas tujuan tertentu. Selain mendakwa pasangan itu sudah berkahwin di Kelantan.

Bagaimanapun Neelofa tampil menerusi satu kenyataan menolak tuduhan-tuduhan yang dianggap sudah menjejaskan nama baik dan maruah keluarganya.

Kisah mengenai hubungan Neelofa dan PU Riz hangat diperkatakan netizen selepas adik-beradik usahawan itu asyik berkongsi status berbaur sindiran yang dipercayai ditujukan kepada PU Riz.

Terdahulu, Neelofa dirisik oleh PU Riz pada 1 November lalu di kediaman keluarganya di Taman Tun Dr Ismail (TTDI) Kuala Lumpur.

www.myartis.com / Sumber & foto: Harian Metro & Instagram Neelofa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DULU & SEKARANG - HAIL AMIR TETAP TERUSKAN TRADISI BERAYA DI KAMPUNG

"Saya dan isteri sama-sama berasal dari Pulau Pinang. Biasanya, kami akan pergi ke rumah adik-beradik isteri di Balik Pulau. Kampung saya pula di Kampung Kebun Lama.

"Adik beradik saya tiga orang sahaja di mana saya anak kedua. Kakak sulung sudah meninggal dunia, yang tinggal hanyalah adik perempuan.

"Saya tetap pulang ke kampung kerana masih ramai lagi sanak-saudara dan sahabat-handai di sana.

"Walaupun cuma tinggal dua beradik, saya tidak suka memikirkan perkara yang sedih-sedih.

"Bagi saya hari raya mesti disambut dalam keadaan gembira," ujar Datuk Hail Amir, 75, dipetik sebagai berkata pada BH.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAMPUKAH HERMAN TINO & DAYANGKU INTAN MENANG?

Mampukah penyanyi era 80-an Herman Tino dan penyanyi Dayangku Intan memenangi pilihanraya Raya Umum ke 13 (PRU13) pada 5 Mei ini? Ini kerana, Herman Tino memegang tiket Bebas bertanding bagi kerusi Parlimen Tanjong Karang, manakala Dayang pula mewakili Parti PKR bertanding bagi kerusi Parlimen Pengerang.

Lawan Herman Tino nanti ialah Menteri Pertanian dan Industri Asas Tani, Datuk Seri Noh Omar (Barisan Nasional) dan Timbalan Yang Dipertua PAS Tanjong Karang, Mohamad Rashdi Deraman, 49.

Manakala lawan Dayang pula ialah Datuk Seri Azalina Othman Said dari Barisan Nasional (BN) dan Mohd Azaman Johari (Bebas)

"Saya tidak tahu Noh Omar kembali bertanding kerana ingatkan Barisan Nasional akan meletakkan muka baru di kerusi tersebut namun keputusan telah dibuat dan saya tidak boleh berpatah balik manakala perjuangan harus diteruskan.

"Saya tidak mewakili mana-mana parti politik tetapi manifesto yang saya tampilkan ini adalah untuk mengajak supaya masyarakat Tanjong Karang tidak taksub dengan politik kerana enggan melihat merekaberpecah belah.

"Saya juga memilih manifesto itu kerana tidak berani untuk menjanjikan pembangunan pesat kepada mereka kerana tidak mempunyai wang sebaliknya yakin mampu mengubah mentaliti masyarakat di situ," kata Herman Tino pada media.

Sementara Dayang pula menjelaskan bahawa beliau bukan mahu cakap besar tetapi beliau tidak bimbang menentang Azalina. Katanya, nama beliau juga besar dalam dunia hiburan dan ia sama besar sebagaimana Azalina sebagai ahli politik.

“Mula-mula tu agak susah tetapi selepas saya faham apa yang rakyat mahukan daripada pemimpin politik mereka, barulah saya dapatmenyesuaikan diri dalam dunia politik. Apa yang penting rakyat percaya terhadap matlamat saya untuk memperjuangkan mereka,” kata Dayang yang popular dengan lagu “Berpaut Di Dahan Cinta”.

“Jika saya sebagai artis berasa kecewa dengan situasi kehidupan saya itu, saya percaya rakyat juga kecewa dengan apa yang mereka lalui hari ini,” tambahnya.


"BA MINTAK MAAF SAYANG... BESAQ NANTI CEK FAHAM NAA" - SHARNAAZ

Menerusi entri di Instagram (IG), pelakon Sharnaaz Ahmad telah berkongsi sepotong video kenangan bersama anaknya, Jebat Jayden Ahmad berserta kapsyen yang menyentuh hati. Dalam kapsyen tersebut, Sharnaaz berharap agar suatu hari nanti, anaknya itu akan faham dengan apa yang terjadi antara dirinya dengan isteri, Noor Nabila Mohd Noor.

"Ba mintak maaf sayang naa Jebat Jayden.. ba sayang cek dgn nyawa ba.. besaq nanti cek faham naa," tulisnya ringkas yang menerima komen dimana rata-rata mengakui tersentuh dengan kapsyen yang ditulis oleh Sharnaaz dan ada juga tampil memberi kata-kata semangat kepadanya.

Semalam, air mata Nabila gugur ketika memberikan kenyataan di Mahkamah Syariah Wilayah Persekutuan Kuala Lumpur selepas kes tuntutan perceraian ditolak Sharnaaz. Berikutan penolakan itu, Hakim Syarie Tuan Ahmad Muttaqi Ismail memutuskan supaya kedua-duanya hadir semula ke mahkamah pada 30 September ini untuk perlantikan Jawatankuasa Pendamai (JKP). Bagaimanapun Sharnaaz menjelaskan dia hanya mahu mencari pendamaian dan penyelesaian yang baik.

Klik untuk gambar besar

www.myartis.com / Sumber & foto: Astro Gempak, Beautifulnara & Instagram Sharnaaz Ahmad

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LENGKAP SEPASANG - ANAK KEDUA HAFIDZ ROSHDI LAHIR SAMA TARIKH DENGAN SULUNG

Alhamdulillah... tahniah kami ucapkan kepada pelakon Hafidz Roshdi yang hari ini berkongsi khabar gembira apabila memaklumkan isterinya, Nurul Shuhada Mat Shukri telah selamat melahirkan cahaya mata kedua awal pagi tadi.

Apa yang menarik, tarikh lahir anak keduanya itu juga kebetulan sama dengan anak sulung mereka yang lahir pada tanggal 9 September 2017 lalu. Menurut Hafidz dia bersyukur kerana telah dikurniakan sepasang cahaya mata lelaki dan perempuan.

"Alhamdulillah sama date, sama baju. Little beast is here. Sepasang Boy & girl. Allah is the best planner," tulis bekas peserta Hero Remaja 2011/12 itu menerusi akaun Instagram miliknya.

Klik untuk gambar besar

Dalam pada itu, Hafidz turut memberi tahu, bahawa baju yang dipakainya pada hari ini adalah baju yang sama sewaktu dia menyambut kelahiran cahaya mata sulungnya itu

Melihat diruangan komen, rata-rata netizen menitipkan ucapan tahniah selain turut meluahkan rasa syukur terhadap perancangan Allah itu.

Untuk makluman, Hafidz telah mendirikan rumah tangga bersama pilihan hati, Nurul Shuhada Mat Shukri pada tanggal 30 April 2016. Pasangan itu turut mempunyai seorang lagi cahaya mata bernama Humaira yang kini baru berusia 3 tahun.

www.myartis.com / Sumber & foto: Media Hiburan & Instagram Hafidz Roshdi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEMAM DENGGI KETIKA NIKAH - SYAMSUL YUSOF AKHIRNYA SEMBUH

"Wit my cuz hafzan nak pi cari hp. Hp lama dah retak teruk," demikian kata Syamsul Yusof yang kini sudah sembuh daripada demam denggi.

"I am blessed with a gud husband, a happy life... syukur Allah.. terima kasih atas doa anda semua," ujar Puteri Sarah Liyana pula melalui laman sosialnya.

Untuk info, Syamsul dan isterinya bakal membuat majlis resepsi serentak dengan adiknya Syafiq Yusof tidak lama lagi. Doa kita, semoga semuanya akan berjalan lancar hendaknya. Amin.

Akhirnya sembuh - klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


TIADA DI PEMBUKAAN GV7 - RAMAI RINDU 'ANNOYING' & LAWAK BODOH NABIL, RASA ANEH TANPANYA

Nampaknya ketiadaan Nabil Ahmad selaku hos Gegar Vaganza musim ketujuh (GV7), di konsert pertama minggu lalu sedikit sebanyak memberikan impak buat penonton.

Lebih-lebih lagi sewaktu melihat Jihan mengendalikan GV7 secara berseorangan dan hanya ditemani oleh kad board 'Nabil' pada bahagian permulaan membuatkan penonton berasa janggal.

Namun kekosongan Nabil diisi oleh pengacara popular Datuk AC Mizal yang semestinya berjaya menggalas tanggungjawab dengan begitu baik sehingga mendapat pujian ramai.

Klik untuk gambar besar

Bagaimanapun sudah pasti ketiadaan Nabil pastinya dirasai oleh penonton setia GV7 yang merindui gelagat dan usikannya terhadap juri tetap, Datuk Ramli Ms dan juga hos bersama, Jihan Muse.

Menerusi tinjauan di platform media sosial, Twitter, rata-ratanya menyuarakan keinginan untuk melihat Nabil kembali beraksi di konsert kedua GV7. Terdahulu, difahamkan Nabil tidak dapat hadir kerana kurang sihat dan memohon cuti rehat.

Pada minggu pertama GV7, episod pembukaan itu turut menyaksikan 7 bekas juara program realiti ini bertindak sebagai juri jemputan sepanjang bersiaran.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


POSING ARTIS BARU YANG MEMALUKAN..?

Masih baru dalam bidang seni tetapi sudah berani pose berahi..!Demikianlah komen beberapa pihak mengenai pendatang baru dalam dunia lakonan, Nurul Ain Nordin yang didakwa sanggup berbuat begitu untuk membintangi filem Suatu Malam Kubur Berasap. Malah tujuan gambar seperti ini diambil juga amatlah kabur dan memalukan baik bagi empunya diri mahupun penerbit filem itu sendiri.Oleh yang demikian, sudah sampai masanya masyarakat negara ini menolak aksi melampau seperti ini yang mengeksplotasikan anak-anak gadis bagi melariskan sesuatu produk. Bak kata pepatah: Buat baik berpada-pada,buat jahat jangan sekali.Sesungguhnya orang yang termasuk orang yang baik-baik ialah orang yang paling baik akhlak dan adab sopannya - Maksud hadis.Klik untuk imej besar...(\__/)(='.'=)(")_(")www.myartis.com 2011


"KALAU TAKDE BUDGET JANGAN PANGGIL AKU PUKIMAK!!!!" - DIDIE ALIAS

Pelakon dan usahawan Didie Alias menerusi sebuah video di laman Instagram miliknya telah meluahkan rasa bengang apabila terdapat segelintir produksi yang tidak mempunyai bajet namun memberikan tawaran berlakon kepadanya.

Jelas Didie, dia terpaksa menolak tawaran yang lain disebabkan menunggu kata putus daripada pihak terbabit: "Saya rasa dah lama berlakon, jadi untuk pembantu penerbit atau penerbit yang nak tawarkan saya untuk berlakon, pastikan ada bajet.

"Kalau tak ada bajet, jangan hubungi saya. Korang 'hold' selama seminggu sehinggakan saya perlu menolak beberapa tawaran yang lain. Tapi akhirnya bila esok lusa dah nak mula penggambaran, saya dibuang macam tu je dengan alasan bajet tak ada," katanya menerusi video yang dikongsi di laman Instagram miliknya.

Klik untuk gambar besar

Dalam pada itu, pemilik nama Fadzilah Mohd Ali ini berasa kecewa dengan sikap lepas tangan yang menunding jari kepada stesen televisyen: "Mahal sangat ke harga yang saya letak dekat korang? Kalau macam tu jangan cadangkan nama saya dekat stesen televisyen. Nama dah diluluskan tapi hujung-hujung bajet tak ada.

"Saya bukan minta sampai RM5,000 untuk sejam punya slot. Saya tanya awak diam dan akhirnya stesen TV yang disalahkan. Apa masalah korang? Stesen TV hanya meluluskan artis. Saya pernah jadi penerbit," katanya lagi.

Didie turut berkongsi 'screenshot' perbualannya bersama individu yang bernama Irda yang memohon maaf kerana membuatnya menunggu lama. Sekadar info, Didie mula aktif di industri hiburan pada tahun 1988 dan berjaya mengekalkan namanya sehingga kini.

www.myartis.com / Sumber & foto: Astro Gempak & Instagram Didie Alias

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"WAHAI 'SMART PEOPLE'..." - STATUS #IBUTAKRESTU, IBU HANNAH MAHU NETIZEN BERFIKIR

Ibu pelakon Hannah Delisha sebelum ini telah menimbulkan spekulasi selepas status kata-kata puisi dengan tanda pagar #IbuTidakRestu yang dimuat naiknya yang mendakwa seolah dia sebenarnya tidak merestui ikatan perkahwinan yang dibina anaknya itu.

Lebih hangat lagi apabila ibu mentua, Mariana Yati mendakwa menantu kesayangannya itu memang sudah lama mempunyai kemelut dengan ibu kandungnya iaitu Noor Ashikin Ahmad.

Bagaimanapun, Hannah menerusi satu kenyataan di media sosial tampil memohon maaf di atas kontroversi yang tercetus. Jelasnya, seperti orang lain dia juga mempunyai masalah peribadi tersendiri.

Terbaru, ibu Hannah menerusi Instagram @kakcikwujudku memuat naik sinopsis Hikayat Antah Berantah #IbuTidakRestu memohon 'smart people' meneliti sebuah gambar.

Klik untuk gambar besar

Menurutnya, persepsi dan interpretasi seseorang mengenai sesuatu isu adalah subjektif. Oleh itu dia menyeru ‘smart people’ menggunakan akal untuk bertanya dan berfikir mengenai puisi yang dimuat naiknya sebelum ini.

"Wahai 'Smart People' jika anda telitikan gambar di atas- akan kelihatan seperti dua kepala manusia bertentangan wajah atau sebuah pasu bunga.

"Persepsi dan interpretasi seseorang mengenai sesuatu isu adalah subjektif. Mari kita guna akal yang sehat wahai Smart People untuk bertanya dan berfikir sejenak-

"1.Apakah perasaan Sang ibu dalam hikayat antah berantah?

"2.Apakah sebab,asbab dan musabab yang beliau itu tidak merestui pernikahan Sang anak dan Pilihan anaknya itu?

"3.Kenapa dan mengapa beliau tidak merestui perhubungan mereka sebelum bernikah?adakah ia kerana ada "al kisah yang membelenggu?" yang terjadi semasa Sang Anak dan Pasanganya belum bernikah lagi?

"4.Adakah Sang ibu dan keluarga terdekatnya ,tahu Sang anak dan Pasanganya itu telah berkahwin? dan bila sebenarnya mereka berkahwin?" tulisnya.

Di akhir perkongsian, ibu Hannah, Noor Ashikin Ahmad turut menyertakan warkah sang ibu yang dipercayai mempunyai maksudnya tersendiri.

www.myartis.com / Sumber & foto: Beautifulnara, Instagram @kakcikwujudku, Hannah Delisha & Imam Shah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INGAT 'PRANK' RUPANYA BETUL - PASANGAN 'DURIANKIMCHI' BAKAL TIMANG ANAK

"Maryam Hamil 3 Bulan! Syukur Alhamdulillah, Akhirnya Ryzal dan Maryam bakal menimang cahaya mata setelah 2 tahun kami bernikah. Terima kasih Allah atas anugerah yang paling berharga dalam hidup kami.

"Duriankimchi Junior bakal menyusul 😅. Kami akan update dari masa ke semasa setelah buat pemeriksaan nanti," demikianlah kongsikan pasangan yang popular dengan gelaran 'Duriankimchi', Ryzal Ibrahim dan Maryam You Narae menerusi laman Instagram pada pagi Jumaat.

Melihat pada video berdurasi lebih lima minit itu yang dikongsikan, siapa sangka di sebalik perwatakan ceria dan lucu pasangan Instafamous yang merupakan suami-isteri Malaysia dan Korea Selatan, rupa-rupanya mereka 'hati tisu'.

Buktinya, Ryzal atau nama penuhnya Nik Muhammad Ryzal Nik Ibrahim menitiskan air mata dan beberapa kali mengesatnya ketika menerima berita mengejut mengenai isterinya berbadan dua.

Klik untuk gambar besar

Ketika ditanya berhubung berita gembira ini, Ryzal berkata, dia sama sekali tidak menyangka menerima berita mengejut itu setelah bernikah pada Ogos 2019.

"Setelah dua tahun berkahwin, tak terfikir dapat anak (zuriat). Tapi bila dapat tahu, rasa macam tak percaya, sebab gembira dan nak menangis.

"Tapi sebab masa tu dalam kereta dan ada orang ramai di luar lalu lalang, saya cuba kawal perasaan tu," ujar pemuda berusia 28 tahun itu ketika dihubungi sambil menambah video tersebut dirakamkan lebih awal ketika kejutan dibuat Maryam terhadapnya.

Tambah Ryzal, dia juga pada mulanya sukar mempercayai berita gembira itu kerana sering kali menjadi bahan gurauan atau prank oleh Maryam, 28.

"Mula-mula macam tak percaya sebab selalu terkena dengan Maryam. Cuma kali ini Maryam nampak betul-betul serius, jadi saya percayakan dia.

"Tapi masa tu Maryam cuma cakap, kena tunggu balik rumah untuk tunjuk keputusan menerusi kit ujian kehamilan. Nasib baik dah dekat dengan rumah, 10 minit juga tunggu keputusan 'rasmi' daripada Maryam. Syukur Alhamdulillah," tuturnya dengan nada teruja.

Sementara itu, Maryam turut mengucapkan kesyukurannya kerana disahkan hamil tiga bulan. Berikutan kehamilan itu, jelasnya, terdapat perubahan pada fizikalnya yang bertambah berat badan sebanyak dua kilogram.

Namun, dia turut terkejut dengan tekaan pelakon veteran, Fauziah Nawi yang mesra dengan panggilan Ibu kerana dapat meneka dirinya sedang berbadan dua ketika mereka bersama-sama menjadi tetamu jemputan dalam sebuah program TV.

"Syukur gembira sangat. Tapi saya benar-benar terkejut bila Ibu cakap macam tu. Memang muka terkejut tapi saya diam saja, tak beritahu Ibu," ujarnya secara berseloroh.

Baru-baru ini, Fauziah Nawi dan Maryam menjadi tetamu jemputan bagi salah satu episod program Punchline DAC musim kedua di saluran Astro Warna yang dihoskan oleh pengacara, Datuk AC Mizal.

Menerusi program itu, Fauziah Nawi pada awalnya hanya menjawab soalan hos mengenai tips menurunkan berat badan sebelum AC Mizal menyakat dan menegur Maryam yang kononnya kelihatan berisi.

"Dia gemuk lain, dia gemuk ada bendalah," kata Fauziah Nawi yang secara spontan merujuk Maryam berkemungkinan sedang hamil.

KLIK VIDEO DIBAWAH INI UNTUK TONTON

www.myartis.com / Sumber & foto: mStar & Instagram DurianKimchi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


YAZIT ENGGAN MOHON MAAF - BUAT LAPORAN POLIS KALI KEDUA

Bak kata pepatah, 'nasi sudah berjadi bubur'!

Mungkin itu yang berbuku dihati pemain dram Search, Yazit Ahmad yang enggan membuat permohonan maaf seperti yang dituntut kumpulannya, kelmarin.

"Untuk apa saya mohon maaf? Tentang laporan polis dan dakwaan pecah amanah, saya tidak akan tarik balik, malah akan membuat laporan polis yang kedua pada petang ini.

"Bagaimanapun, saya tidak bersedia untuk menjelaskan isi kandungan laporan tersebut sekarang," ujar Yazit, 54, dipetik sebagai berkata.

Yazit berkata demikian bagi mempertahankan dirinya mengenai bayaran konsert serta dimaki 'tua sakit nak mampus' oleh isteri penyanyi utama kumpulan rock tersebut dalam satu sidang media khas yang diadakan di G-Tower, Kuala Lumpur, semalam.

Terdahulu, Yazit turut terkilan selepas mendapat tahu namanya dikeluarkan daripada Perjanjian Persefahaman (MoU) di antara Search dan penganjur Konsert 35 Tahun Search, AF Jets Sdn. Bhd.

"Saya tidak faham mengapa nama saya dikeluarkan dari MoU tersebut. Saya yakin ada dalang dalam Search yang mahu menyingkirkan saya dari kumpulan," tambah Yazit kecewa.

"Selepas 35 tahun dan saya sekarang jatuh sakit, mereka terus mengenepikan saya dan tidak pernah berbincang dengan saya mengenai konsert 35 Tahun itu. Saya hidup lagi tapi mereka layan saya macam dah mati.

"Hakikatnya saya adalah pengasas kumpulan itu, saya yang kutip Amy, Kid, Din dan Nasir. Saya yang perjuangkan band ini. Search ni ibarat nyawa saya. Saya tak.pernah ada niat nak memalukan Search," katanya.

"Mengenai bayaran RM75,000 pula, saya sahaja yang tidak menerima apa-apa pun daripada jumlah tersebut.

"Jika benar RM75,000 itu untuk tujuan promosi, mengapa cek dibayar atas nama individu sebanyak RM18,750 setiap seorang selepas dibahagi empat?", soalnya lagi yang diwakili oleh peguam, Mohamad Saiful Dzulhelmi Zulkifli.

Sumber: AG & MD

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


RESPON M NASIR MENGENAI TUNTUTAN BIENDA

Bienda sebelum ini meminta Datuk M Nasir memohon maaf kepada ibunya kerana telah mengaibkan dengan memberi komen "Putera mencari 'princess' tapi rupa-rupanya terjumpa dengan emak 'princess'". Bagi Bienda komen tersebut keterlaluan dan kurang ajar.

Permintaan Bienda telah menjadi viral di laman sosial dengan pelbagai pihak memberi pelbagai reaksi. Ada yang menyetujui cara M. Nasir memberi komen dan ada juga yang sependapat dengan Bienda.

M. Nasir bagaimanan pun telah memberikan responnya mengenai isu ini.

"Sebagai seorang juri, menjadi salah satu tanggungjawab kepada saya untuk memberi komen yang jujur agar dapat lagi memperbaiki segala kekurangan.

"Kita manusia memang tidak pernah sempurna, namun kalau kesalahan yang jelas di mata awam, apakah kami sebagai juri terpaksa menafikan dan memberikan pujian. Bukankah ini akan dikatakan hipokrit.

"Kami pula dibayar untuk komen dan kritik tentang persembahan, bukannya condemn tentang keperibadian seseorang. Jika kamu tidak mahu dikritik, maka tempat kamu bukan di dalam pertandingan. Hormat sebagai penyanyi veteran itu tetap ada, tapi saya tidak mahu menyembunyikan apa yang jelas.

"Tidak perlulah mengatakan pada sebelah pihak seperti saya dan AC adalah pihak yang jahat dan bersalah. Kami bukannya tidak mengenali ibu anda. Sekarang siapa yang juri, awak atau saya.

"Jika ada kesalahan dalam tutur bahasa kami, harap janganlah tersinggung dan menjadi seperti tipikal Melayu, macam mana melayu nak maju kalau kena kritik sikit sudah melalak satu Malaysia. Segala apa yang bernas itu harap dijadikan teladan, seandai buruk kata kami, harap jangan terasa dan kami mohon maaf itu adalah tugas kami," ujar M Nasir dipetik sebagai berkata.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"KINI BOLEH GAYA PELBAGAI FESYEN... GAYA TERBATAS BILA HIJAB" - A. AIDA

"Saya masih mencari dalaman, doakanlah semoga rohani saya kuat kerana saya tak mahu tipu diri sendiri. Kini saya rasa boleh menggayakan pelbagai fesyen dengan penampilan sebegini, gaya sedikit terbatas apabila mengenakan hijab," ujar penerbit terkenal Datuk A. Aida.

A. Aida, 50, menjelaskan keputusannya untuk tidak lagi berhijab dibuat kerana sukar untuk mengenakan fesyen yang bersesuaian malah keputusannya untuk berhijab sebelum ini adalah hanya kerana memenuhi permintaan bekas suaminya.

Dalam masa sama, A. Aida turut menafikan kontroversi tidak lagi bertudung sengaja dicipta untuk melariskan filem terbitannya iaitu 'Ratu Kala Jengking Puteri Keranda' yang akan mula ditayangkan 27 Februari ini.

Klik untuk gambar besar

www.myartis.com / Sumber & foto: mStar & Instagram Datuk A. Aida

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


20 GAMBAR - NORA DANISH TURUT BERCUTI DI DUBAI

Setelah Neelofa bercuti dengan keluarganya di Dubai, tanpa disangka Nora Danish juga bercuti di Dubai bersama ibu, anak dan keluarga mertuanya yang diketuai oleh Tan Sri Ramli Ngah Talib.

Untuk info, Nora Danish sebenarnya masih lagi berada di Dubai dan tidak diketahui bilakah mereka semua akan pulang ke Malaysia. Cayalah Nora..!

Klik untuk imej besar...


BATUK KAHAK BERTERUSAN - EZZATY ABDULLAH ALAMI MASALAH PARU-PARU BERLENDIR

"Ada lendir banyak pada paru-paru saya menyebabkan paru-paru dan kerongkong aktif keluarkan lendir itu. Disebabkan itulah saya batuk kahak sangat lama. Tapi semalam sudah buat rawatan dan diberi ubat steroid untuk hentikan lendir itu.

"Tadi baru buat ujian untuk jantung pula. Petang ini baru dapat keputusan ujian itu," jelas pelakon Ezzaty Abdullah, 32, mengenai dirinya yang baru-baru ini dimasukkan ke sebuah hospital swasta dekat Petaling Jaya, sejak semalam, sebelum disahkan mengalami masalah paru-paru berair.

Menurut Ezzaty, dia sebenarnya patut ke hospital lebih awal. Katanya lagi, dia berdepan batuk kahak berterusan sejak lebih empat bulan lalu sebelum mengetahui punca sebenar masalah kesihatannya itu. Pelakon drama 'The Maid' itu mengakui sangat sukar bekerja sepanjang tempoh batuknya berterusan itu.

Klik untuk gambar besar

"Seksa juga sewaktu penggambaran susah nak berdialog kerana asyik batuk saja. Patut dua minggu lalu kena masuk wad tapi nak habiskan penggambaran dulu dan sudah janji dengan Harum (anak perempuan) pergi Legoland," katanya.

Ezzaty bagaimanapun memaklumkan keadaannya sudah bertambah baik selepas menjalani rawatan semalam. Dia akan ditahan selama beberapa hari di hospital untuk pemantauan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEMALANGAN KERETA - RAJA FARAH BERSYUKUR KERANA CEDERA RINGAN

"Ya Allah.. aku bersyukur kepada mu Ya Allah.. Engkau telah melindungiku.. Engkau telah memberiku peluang.. aku bersyukur Ya Allah.. Farah accident semalam.. Alhamdulillah..keadaan Farah selamat dan baik.. cuma dada terhentak.. terima kasih kpd pihak Doktor dan semua staff yg terlibat dlm merawat Farah.. Alhamdulillah," demikian ujar Raja Farah melalui laman sosial.

Untuk info, Farah baru-baru ini telah terlibat dalam kemalangan kecil. Bagaimanapun, Farah terselamat dan hanya mengalami kecederaan ringan kerana terhentak termasuk terkejut dengan apa yang dialaminya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS